title: Vec T-319/11: Žaloba podaná 14. júna 2011 — ABN AMRO Group/Komisia

text:
               27.8.2011

               SK

               Úradný vestník Európskej únie

               C 252/35

         Žaloba podaná 14. júna 2011 — ABN AMRO Group/Komisia
   (Vec T-319/11)
   2011/C 252/80
   Jazyk konania: angličtina

      Účastníci konania

      Žalobkyňa: ABN AMRO Group NV (Amsterdam, Holandsko) (v zastúpení: W. Knibbeler a P. van den Berg, advokáti)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil článok 5 rozhodnutia Komisie z 5. apríla 2011 o opatreniach pomoci č. C 11/2009 (ex NN 53b/2008, NN 2/2010 a N 19/2010), ktorú Holandsko poskytlo v prospech spoločnosti ABN AMRO Group NV, a

               —

               zaviazal Komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod sa zakladá na tom, že pri zisteniach v napadnutom rozhodnutí vo vzťahu k rozsahu zákazu nadobudnutia obsiahnutého v článku 5 došlo k nesprávnemu právnemu posúdeniu, a musia sa preto zrušiť:

                           —

                           porušenie článku 107 ods. 3 písm. b) ZFEÚ a nesprávne uplatnenie zásad a usmernení stanovených v oznámeniach Komisie (1),

                           —

                           porušenie zásady proporcionality, pretože schválenie opatrení pomoci sa podmienilo prijatím zákazu nadobudnutia, čo nie je vhodné, potrebné ani primerané,

                           —

                           porušenie zásady rovnosti zaobchádzania z dôvodu uloženia zákazu nadobúdania, ktorý je podstatne prísnejší než zákazy nadobúdania uložené Komisiou v iných prípadoch,

                           —

                           porušenie zásady riadnej správy vecí verejných z toho dôvodu, že Komisia starostlivo a individuálne nepreskúmala všetky relevantné aspekty konkrétneho prípadu vrátane potreby a dôsledkov zákazu nadobúdania uloženého v rozhodnutí, a porušenie článku 296 ZFEÚ vyplývajúce z toho, že sa neposkytlo primerané odôvodnenie uvedeného rozhodnutia.

               2.

               Druhý žalobný dôvod sa zakladá na tom, že pri zisteniach v napadnutom rozhodnutí vo vzťahu k trvaniu zákazu nadobudnutia obsiahnutého v článku 5 došlo k nesprávnemu právnemu a skutkovému posúdeniu, a musia sa preto zrušiť:

                           —

                           porušenie článku 345 ZFEÚ, pretože trvanie zákazu nadobúdania sa podmienilo štátnym vlastníctvom,

                           —

                           porušenie článku 107 ods. 3 písm. b) ZFEÚ a nesprávne uplatnenie zásad a usmernení stanovených v oznámeniach Komisie (2),

                           —

                           porušenie zásady rovnosti zaobchádzania z dôvodu uloženia zákazu nadobúdania, ktorý mal podstatne dlhšie trvanie než zákazy nadobúdania uložené Komisiou v iných prípadoch,

                           —

                           porušenie zásady proporcionality a riadnej správy vecí verejných.

      (1)  Oznámenie Komisie — Uplatnenie pravidiel štátnej pomoci na opatrenia prijaté v prospech finančných inštitúcií v súvislosti so súčasnou globálnou finančnou krízou (Ú. v. EÚ C 270, 2008, s. 8); oznámenie Komisie — Rekapitalizácia finančných inštitúcií v súčasnej finančnej kríze: obmedzenie pomoci na nevyhnutné minimum a opatrenia proti neprimeranému narušeniu hospodárskej súťaže (Ú. v. EÚ C 10, 2009, s. 2); oznámenie Komisie o zaobchádzaní so znehodnotenými aktívami v bankovom sektore Spoločenstva (Ú. v. EÚ C 72, 2009, s. 1); oznámenie Komisie — Návrat k životaschopnosti a hodnotenie reštrukturalizačných opatrení vo finančnom sektore v podmienkach súčasnej krízy podľa pravidiel štátnej pomoci (Ú. v. EÚ C 195, 2009, s. 9).

      (2)  Pozri poznámku pod čiarou 1.


title: Vec T-338/10: Žaloba podaná 18. augusta 2010 — Komisia/Tornasol Films

text:
               23.10.2010

               SK

               Úradný vestník Európskej únie

               C 288/47

      Žaloba podaná 18. augusta 2010 — Komisia/Tornasol Films
      (Vec T-338/10)
      ()
      (2010/C 288/89)
      Jazyk konania: španielčina

         Účastníci konania

         Žalobkyňa: Európska komisia (v zastúpení: A.-M. Rouchaud-Joët, splnomocnená zástupkyňa, za právnej pomoci R. Alonso Pérez-Villanueva, advokát)

         Žalovaná: Tornasol Films, SA (Madrid, Španielsko)

         Návrhy žalobkyne

                  —

                  zaviazať žalovanú na úhradu sumy 19 554 eur s úrokmi z omeškania vypočítanými v sadzbe 5 % ročne od 14. apríla 2009 žalobkyni a

                  —

                  zaviazať Tornasol Films, SA, na náhradu trov konania.

         Žalobné dôvody a hlavné tvrdenia

      Predmetom tejto žaloby je neplnenie zmluvy uzavretej medzi Komisiou a žalovanou v rámci programu MEDIA Plus.
      Články uvedenej zmluvy uvádzajú, že príjemca pomoci musí pripísať ekvivalent sumy prijatej ako pomoc Spoločenstva na osobitný účet v lehote 30 dní od začatia produkcie a predložiť Komisii projekt reinvestovania uvedenej sumy v lehote šiestich mesiacov od toho istého dňa.
      Na podporu svojich návrhov žalobkyňa uvádza, že:

                  —

                  žalovaná nedodržala zmluvné povinnosti, hoci neuviedla žiadne tvrdenie ani nenamietala proti dlžobnej upomienke zaslanej Komisiou,

                  —

                  za predpokladu porušenia zmluvných povinností príjemcu pomoci ustanovenia zmluvy umožňujú Komisii odstúpiť od zmluvy a požadovať náhradu súm zaplatených ako finančné príspevky,

                  —

                  napriek rôznym upomienkam a výzvam na úhradu žalovaná nevrátila vyplatené prostriedky.


title: Vec T-706/14: Rozsudok Všeobecného súdu zo 16. februára 2017 – Holistic Innovation Institute/REA (Technický výskum a vývoj — Projekty financované Úniou v oblasti výskumu — Siedmy rámcový program v oblasti výskumu, technického rozvoja a demonštračných činností (2007 – 2013) — Projekty ZONeSEC a Inachus — Rozhodnutie o odmietnutí účasti žalobcu — Žaloba o neplatnosť a žaloba o zodpovednosť)

text:
               3.4.2017

               SK

               Úradný vestník Európskej únie

               C 104/42

         Rozsudok Všeobecného súdu zo 16. februára 2017 – Holistic Innovation Institute/REA
   (Vec T-706/14) (1)

   ((Technický výskum a vývoj - Projekty financované Úniou v oblasti výskumu - Siedmy rámcový program v oblasti výskumu, technického rozvoja a demonštračných činností (2007 – 2013) - Projekty ZONeSEC a Inachus - Rozhodnutie o odmietnutí účasti žalobcu - Žaloba o neplatnosť a žaloba o zodpovednosť))
   (2017/C 104/58)
   Jazyk konania: španielčina

      Účastníci konania

      Žalobca: Holistic Innovation Institute, SLU (Pozuelo de Alarcón, Španielsko) (v zastúpení: pôvodne R. Muñiz García, neskôr J. Marín López, advokáti)

      Žalovaná: Výkonná agentúra pre výskum (REA) (v zastúpení: S. Payan-Lagrou a V. Canetti, splnomocnení zástupcovia, za právnej pomoci J. Rivas, advokát)

      Predmet veci

   Na jednej strane návrh podľa článku 263 ZFEÚ na zrušenie rozhodnutia riaditeľa REA z 24. júla 2014 [ARES (2014) 2461172], ktorou sa ukončili rokovania so žalobcom a zamietla účasť žalobcu na európskych projektoch Inachus a ZONeSEC a, na druhej strane, návrh podľa článku 268 ZFEÚ na náhradu škody, ktorú žalobca údajne utrpel z dôvodu jeho vylúčenia z účasti na uvedených projektoch a z dôvodu oznámenia určitých informácií o ňom v nadväznosti na uvedené rozhodnutie

      Výrok rozsudku

               1.

               Žaloba sa zamieta.

               2.

               Holistic Innovation Institute, SLU, je povinný nahradiť trovy tohto konania.

               3.

               Každý z účastníkov konania znáša svoje vlastné trovy súvisiace s konaním o nariadení predbežného opatrenia.

      (1)  Ú. v. EÚ C 421, 24.11.2014.


title: Vec C-169/05: Rozsudok Súdneho dvora (tretia komora) z  1. júna 2006  (návrh na začatie prejudiciálneho konania, ktorý podal Cour de cassation – Belgicko) – Uradex SCRL/Union Professionnelle de la Radio et de la Télédistribution (RTD), Société Intercommunale pour la Diffusion de la Télévision (Brutele) (Autorské právo a príbuzné práva — Smernica 93/83/EHS — Článok 9 ods. 2 — Rozsah právomoci ochranného zväzu považovaného za správcu práv ich držiteľa bez toho, aby mu držiteľ spravovanie svojich práv zveril — Výkon práva udeliť alebo odmietnuť povolenie prevádzkovateľovi káblových rozvodov na káblovú retransmisiu vysielania)

text:
               29.7.2006

               SK

               Úradný vestník Európskej únie

               C 178/8

         Rozsudok Súdneho dvora (tretia komora) z 1. júna 2006 (návrh na začatie prejudiciálneho konania, ktorý podal Cour de cassation – Belgicko) – Uradex SCRL/Union Professionnelle de la Radio et de la Télédistribution (RTD), Société Intercommunale pour la Diffusion de la Télévision (Brutele)
   (Vec C-169/05) (1)

   (Autorské právo a príbuzné práva - Smernica 93/83/EHS - Článok 9 ods. 2 - Rozsah právomoci ochranného zväzu považovaného za správcu práv ich držiteľa bez toho, aby mu držiteľ spravovanie svojich práv zveril - Výkon práva udeliť alebo odmietnuť povolenie prevádzkovateľovi káblových rozvodov na káblovú retransmisiu vysielania)
   (2006/C 178/13)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour de cassation
   Účastníci konania pred vnútroštátnym súdom

      Žalobca: Uradex SCRL

      Žalovaný: Union Professionnelle de la Radio et de la Télédistribution (RTD), Société Intercommunale pour la Diffusion de la Télévision (Brutele)
   Predmet veci
   Návrh na začatie prejudiciálneho konania – Cour de cassation (Belgicko) – Výklad článku 9 ods. 2 smernice Rady 93/83/EHS z 27. septembra 1993 o koordinácii určitých pravidiel týkajúcich sa autorského práva a príbuzných práv pri satelitnom vysielaní a káblovej retransmisii (Ú. v. ES L 248, s. 15; Mim. vyd. 17/001, s. 134) – Rozsah právomoci ochranného zväzu považovaného za správcu práv majiteľa autorských práv alebo držiteľa príbuzných práv bez toho, aby spravovanie týchto práv bolo prevedené na ochranný zväz – Výkon práva udeliť alebo odmietnuť povolenie prevádzkovateľovi káblových rozvodov na káblovú retransmisiu vysielania
   Výrok rozsudku
   Článok 9 ods. 2 smernice Rady 93/83/EHS z 27. septembra 1993 o koordinácii určitých pravidiel týkajúcich sa autorského práva a príbuzných práv pri satelitnom vysielaní a káblovej retransmisii sa má vykladať v tom zmysle, že ak sa ochranný zväz považuje za poverený spravovaním práv majiteľa autorských práv alebo držiteľa príbuzných práv bez toho, aby spravovanie týchto práv bolo na ochranný zväz prevedené, má tento ochranný zväz právomoc vykonávať právo tohto držiteľa spočívajúce v udelení alebo odmietnutí povolenia prevádzkovateľovi káblových rozvodov na káblovú retransmisiu vysielania, a spravovanie práv tohto držiteľa uvedeným ochranným zväzom sa teda neobmedzuje len na finančné aspekty týchto práv.

      (1)  Ú. v. EÚ C 143, 11.6.2005.


title: Vec T-506/13: Žaloba podaná 20. septembra 2013 — Urb Rulmenti Suceava/ÚHVT — Adiguzel (URB)

text:
               30.11.2013

               SK

               Úradný vestník Európskej únie

               C 352/17

         Žaloba podaná 20. septembra 2013 — Urb Rulmenti Suceava/ÚHVT — Adiguzel (URB)
   (Vec T-506/13)
   2013/C 352/32
   Jazyk, v ktorom bola podaná žaloba: angličtina

      Účastníci konania

      Žalobkyňa: Urb Rulmenti Suceava SA (Suceava, Rumunsko) (v zastúpení: I. Burdusel, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Harun Adiguzel (Diosd, Maďarsko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 12. júla 2013 vydané vo veci R 1309/2012-4,

               —

               zaviazal žalovaného na náhradu trov tohto konania a

               —

               zaviazal ďalšieho účastníka konania pred odvolacím senátom na náhradu trov konania pred ÚHVT.

      Dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „URB“ pre tovary tried 6 a 7 — zápis ochrannej známky Spoločenstva č. 7 380 009.

      Majiteľ ochrannej známky Spoločenstva: ďalší účastník konania pred odvolacím senátom.

      Účastník, ktorý sa domáha vyhlásenia neplatnosti: žalobkyňa.

      Odôvodnenie návrhu na vyhlásenie neplatnosti: absolútne dôvody neplatnosti podľa článku 52 ods. 1 písm. b) nariadenia o ochrannej známke Spoločenstva a relatívne dôvody zamietnutia podľa článku 8 ods. 1 písm. b) v spojení s článkom 53 ods. 1 písm. a) nariadenia o ochrannej známke Spoločenstva.

      Rozhodnutie zrušovacieho oddelenia: zamietnutie návrhu na vyhlásenie neplatnosti.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 52 ods. 1 písm. b), článku 53 ods. 1 písm. a) a článku 72 nariadenia o ochrannej známke Spoločenstva.


title: Vec T-293/15: Uznesenie Všeobecného súdu zo 7. júla 2015 – Banimmo/Komisia („Verejné zákazky na služby — Zrušenie napadnutého aktu — Zastavenie konania“)

text:
               28.9.2015

               SK

               Úradný vestník Európskej únie

               C 320/30

         Uznesenie Všeobecného súdu zo 7. júla 2015 – Banimmo/Komisia
   (Vec T-293/15) (1)

   ((„Verejné zákazky na služby - Zrušenie napadnutého aktu - Zastavenie konania“))
   (2015/C 320/47)
   Jazyk konania: francúzština

      Účastníci konania

      Žalobkyňa: Banimmo SA (Brusel, Belgicko) (v zastúpení: V. Ost a M. Vanderstraeten, advokáti)

      Žalovaná: Európska komisia (v zastúpení: S. Delaude a J. Estrada de Solà, splnomocnení zástupcovia)

      Predmet veci

   Návrh na zrušenie rozhodnutia z 9. apríla 2015, ktorým Komisia odmietla ponuku Banimmo predloženú v nadväznosti na oznámenie o prieskume nehnuteľností pre potreby kancelárskych priestorov Komisie v Bruseli (Ú. v. 2014/S 130-231896)

      Výrok

               1.

               Konanie o žalobe sa zastavuje.

               2.

               Konanie o návrhu Banimmo SA na rozhodnutie veci v skrátenom konaní sa zastavuje.

               3.

               Európska komisia znáša svoje vlastné trovy konania a je povinná nahradiť trovy konania, ktoré vznikli Banimmo, vrátane trov konania o nariadení predbežného opatrenia.

      (1)  Ú. v. EÚ C 236, 20.7.2015.


title: Vec C-268/10: Návrh na začatie prejudiciálneho konania, ktorý podal Tribunal de priemière instance de Namur (Belgicko) 28. mája 2010 — Marc Collard/Belgicko — SPF Finances

text:
               14.8.2010

               SK

               Úradný vestník Európskej únie

               C 221/23

         Návrh na začatie prejudiciálneho konania, ktorý podal Tribunal de priemière instance de Namur (Belgicko) 28. mája 2010 — Marc Collard/Belgicko — SPF Finances
   (Vec C-268/10)
   ()
   2010/C 221/37
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal de priemière instance de Namur

      Účastníci konania pred vnútroštátnym súdom

      Žalobca: Marc Collard

      Žalovaný: Belgicko — SPF Finances

      Vedľajší účastník konania: Belgicko — SPF Défense

      Prejudiciálne otázky

               1.

               Sú nasledujúce ustanovenia práva Európskej únie, teda:

                           1.

                           článok 6 Lisabonskej zmluvy z 13. decembra 2007, platnej od 1. decembra 2009, ktorou sa mení a dopĺňa Zmluva o Európskej únii podpísaná v Maastrichte 7. februára 1992, podľa ktorého: „Únia uznáva práva, slobody a zásady uvedené v Charte základných práv Európskej únie zo 7. decembra 2000 upravenej 12. decembra 2007 v Štrasburgu, ktorá má rovnakú právnu silu ako zmluvy. …“; a

                           2.

                           článok 35 Charty základných práv Európskej únie (1), podľa ktorého „Každý má právo na prístup k preventívnej zdravotnej starostlivosti a právo využívať lekársku starostlivosť. … Pri tvorbe a uskutočňovaní všetkých politík a činností Únie sa zabezpečí vysoká úroveň ochrany ľudského zdravia.“

                     ak sú vykladané v súlade s hlavnými zásadami, na ktorých je založená Európska únia, ako ich pripomína preambula Lisabonskej zmluvy,
               v rozpore s tým, aby členský štát, v tomto prípade Belgicko, na svojom území dovolil výrobu, dovoz, propagáciu a predaj tabakových výrobkov určených na fajčenie, pričom ten istý členský štát oficiálne uznáva, že tieto výrobky sú veľmi škodlivé pre zdravie tých, ktorí ich užívajú, a sú označované za príčinu mnohých ťažkých chorôb a početných predčasných úmrtí, čo by logicky malo odôvodňovať ich zákaz?

               2.

               Sú nasledujúce ustanovenia práva Európskej únie, teda:

                           1.

                           článok 6 Lisabonskej zmluvy z 13. decembra 2007, platnej od 1. decembra 2009, ktorou sa mení a dopĺňa Zmluva o Európskej únii podpísaná v Maastrichte 7. februára 1992, podľa ktorého: „Únia uznáva práva, slobody a zásady uvedené v Charte základných práv Európskej únie zo 7. decembra 2000 upravenej 12. decembra 2007 v Štrasburgu, ktorá má rovnakú právnu silu ako zmluvy. …“; a

                           2.

                           článok 35 Charty základných práv Európskej únie, podľa ktorého „Každý má právo na prístup k preventívnej zdravotnej starostlivosti a právo využívať lekársku starostlivosť…. Pri tvorbe a uskutočňovaní všetkých politík a činností Únie sa zabezpečí vysoká úroveň ochrany ľudského zdravia.“

                     ak sú vykladané v súlade s hlavnými zásadami, na ktorých je založená Európska únia, ako ich pripomína preambula Lisabonskej zmluvy,
               v rozpore s tým, aby tieto ustanovenia belgického práva:

                           všeobecný zákon o clách a spotrebných daniach koordinovaný kráľovským nariadením z 18. júla 1977 (Moniteur belge, 21. septembra 1977) a potvrdený zákonom zo 6. júla 1978, článok 1 (Moniteur belge, 12. augusta 1978),

                           zákon z 10. júna 1997 o všeobecnom režime výrobkov podliehajúcich spotrebnej dani, ich držbe, obehu a kontrolách (Moniteur belge, 1. augusta 1997),

                           zákon z 3. apríla 1997 o daňovom režime tabakových výrobkov (Moniteur belge, 1. augusta 1997), zmenený a doplnený zákonom z 26. novembra 2006 (Moniteur belge, 8. decembra 2006),

                     umožňovali Belgicku považovať tabakové výrobky určené na fajčenie za zdaniteľný základ pre spotrebné dane, aj keď:

                           tento štát jednak oficiálne uznáva, že tieto výrobky sú veľmi škodlivé pre zdravie tých, ktorí ich užívajú, a sú označované za príčinu mnohých ťažkých chorôb a početných predčasných úmrtí, čo by logicky malo odôvodňovať ich odstránenie,

                           a jednak v tejto oblasti sám prijíma opatrenia, ktoré sú v rozpore so snahou o účinné vyvolanie tohto odstránenia, keďže pred skutočne odrádzajúcim účinkom uprednostňuje daňový výnos?

      (1)  Ú. v. EÚ C 83, 30.3.2010, s. 389.


title: Vec T-112/17: Žaloba podaná 17. februára 2017 – Pelikan/EUIPO – NBA Properties (NEW ORLEANS PELICANS)

text:
               24.4.2017

               SK

               Úradný vestník Európskej únie

               C 129/25

         Žaloba podaná 17. februára 2017 – Pelikan/EUIPO – NBA Properties (NEW ORLEANS PELICANS)
   (Vec T-112/17)
   (2017/C 129/38)
   Jazyk, v ktorom bola podaná žaloba: angličtina

      Účastníci konania

      Žalobkyňa: Pelikan Vertriebsgesellschaft mbH & Co. KG (Hannover, Nemecko) (v zastúpení: U. Hildebrandt, lawyer)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: NBA Properties, Inc. (New York, New York, Spojené štáty)

      Údaje týkajúce sa konania pred EUIPO

      Prihlasovateľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: čiernobiela obrazová ochranná známka Európskej únie obsahujúca slovné prvky „NEW ORLEANS PELICANS“ – prihláška č. 11 518 487.

      Konanie pred EUIPO: námietkové konanie.

      Napadnuté rozhodnutie: rozhodnutie štvrtého odvolacieho senátu EUIPO zo 16. decembra 2016 vo veci R 408/2016-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO povinnosť nahradiť trovy konania.

      Uvádzaný žalobný dôvod

               —

               porušenie článku 8 ods. 1 písm. b) a článku 8 ods. 5 nariadenia č. 207/2009.


title: Vec F-37/13: Uznesenie Súdu pre verejnú službu z 3. decembra 2015 – Macchia/Komisia

text:
               25.1.2016

               SK

               Úradný vestník Európskej únie

               C 27/79

         Uznesenie Súdu pre verejnú službu z 3. decembra 2015 – Macchia/Komisia
   (Vec F-37/13) (1)

   (2016/C 027/102)
   Jazyk konania: francúzština
   Predseda tretej komory nariadil výmaz veci.

      (1)  Ú. v. EÚ C 207, 20.7.2013, s. 59.


title: Vec F-65/15: Žaloba podaná 23. apríla 2015 – ZZ/ÚHVT

text:
               6.7.2015

               SK

               Úradný vestník Európskej únie

               C 221/29

         Žaloba podaná 23. apríla 2015 – ZZ/ÚHVT
   (Vec F-65/15)
   (2015/C 221/40)
   Jazyk konania: nemčina

      Účastníci konania

      Žalobca: ZZ (v zastúpení: H. Tettenborn, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Predmet a opis sporu

   Zrušenie rozhodnutia žalovaného zo 4. júna 2014 ukončiť pracovnú zmluvu žalobkyne podľa ustanovenia tejto pracovnej zmluvy

      Návrhy žalobcu

   Žalobca navrhuje

               —

               zrušiť určenie ÚHVT, ktoré bolo oznámené listom ÚHVT zo 4. júna 2014, že zmluva žalobkyne ako dočasnej zamestnankyne na ÚHVT končí uplynutím výpovednej doby šiestich mesiacov, ktorá začína plynúť 4. júna 2014,

               —

               zaviazať ÚHVT, aby žalobkyni nahradil škodu primeranej výšky určenej Súdom pre verejnú službu za morálnu a nemajetkovú ujmu, ktorú jej spôsobilo rozhodnutie ÚHVT, ktoré je uvedené v prvom odseku,

               —

               nariadiť ÚHVT, aby v celom rozsahu obnovil kariérny postup žalobkyne, ktorý by dosiahla pri kontinuálnom ďalšom zamestnaní, a opätovne ju zaradil do služby a nahradil žalobkyni vzniknutú majetkovú škodu v celom rozsahu, predovšetkým zaplatením všetkých dlžných výplat a inej materiálnej ujmy, ktorá žalobkyni vznikla ako následok nezákonného konania ÚHVT (po odpočítaní prijatej dávky v nezamestnanosti),

               —

               podporne pre prípad, že žalobkyňa nebude za danej situácie z právnych alebo faktických dôvodov opätovne zaradená do služby a/alebo jej ďalšie zamestnanie sa neuskutoční za doterajších podmienok, zaviazať ÚHVT, aby žalobkyni nahradil materiálnu ujmu spôsobenú protiprávnym skončením jej zamestnania vo výške zodpovedajúcej rozdielu medzi skutočným očakávaným životným príjmom a životným príjmom, ktorý by žalobkyňa dosiahla, ak by zmluva pokračovala, s prihliadnutím na starobný dôchodok a ostatné nároky,

               —

               zaviazať ÚHVT na náhradu trov konania.


title: Vec T-73/13: Žaloba podaná 11. februára 2013 — InterMune UK a i./EMA

text:
               20.4.2013

               SK

               Úradný vestník Európskej únie

               C 114/38

         Žaloba podaná 11. februára 2013 — InterMune UK a i./EMA
   (Vec T-73/13)
   2013/C 114/60
   Jazyk konania: angličtina

      Účastníci konania

      Žalobkyne: InterMune UK Ltd (Londýn, Spojené kráľovstvo), InterMune, Inc. (Brisbane, Spojené štáty) a InterMune International AG (Muttenz, Švajčiarsko) (v zastúpení: I. Dodds-Smith a A. Williams, solicitors, T. de la Mare, barrister, a F. Campbell, advokát)

      Žalovaná: Európska agentúra pre lieky

      Návrhy

   Žalobkyne navrhujú, aby Všeobecný súd:

               —

               zrušil rozhodnutie, ktoré žalovaná oznámila žalobkyniam 15. januára 2013, sprístupniť niektoré informácie podľa nariadenia (ES) č. 1049/2001 (1), v rozsahu, v akom sa toto rozhodnutie týka sprístupnenia informácií, ktoré žalobkyne poskytli žalovanej a ktoré doposiaľ nie sú verejné a

               —

               zaviazal žalovanú na náhradu trov konania žalobkýň súvisiacich s touto vecou.

      Dôvody a hlavné tvrdenia

   Na podporu svojej žaloby žalobkyne uvádzajú tri žalobné dôvody.

               1.

               V prvom žalobnom dôvode žalobkyne tvrdia, že žalovaná riadne nevykonala porovnanie podľa článku 4 ods. 2 nariadenia (ES) č. 1049/2001 tak, že mala posúdiť, či v skutočnosti existuje verejný záujem na sprístupnení sporných informácií, ktorý by prevážil nad potrebou ochrany obchodných záujmov žalobkýň pred škodou, ktorá by jej bola spôsobená sprístupnením.

               2.

               Druhý žalobný dôvod sa zakladá na tom, že žalovaná riadne neprihliadla na ďalšie významné skutočnosti relevantné pre porovnanie vyžadované právnou úpravou vrátane:

                           —

                           požiadaviek vyplývajúcich z osobitnej právnej úpravy EÚ [konkrétne nariadenie (ES) č. 726/2004 (2), najmä z jeho článku 14 ods. 11],

                           —

                           výkladových povinností, ktoré sú všetky inštitúcie EÚ povinné dodržiavať pri tvorbe právnej úpravy EÚ podľa článku 39 ods. 3 TRIPS (Dohoda o obchodných aspektoch práv duševného vlastníctva),

                           —

                           základného vlastníckeho práva a práva na súkromie, ktoré sú chránené Chartou základných práv Európskej únie, pri starostlivom posúdení všetkých relevantných skutočností, aby bolo možné vykonať analýzu primeranosti skutkového stavu a

                           —

                           povinnosti dodržiavať vlastné zverejnené pokyny a politiky týkajúce sa dôležitosti ochrany informácií, ktoré sú predmetom obchodného tajomstva.

               3.

               Tretí žalobný dôvod sa zakladá na tom, že keby žalovaná riadne vykonala požadované porovnanie a posúdila všetky relevantné skutočnosti, dospela by k jedinému, primeranému a/alebo odôvodnenému záveru, že sporné informácie sa nemajú sprístupniť verejnosti.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).

      (2)  Nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (Ú. v. EÚ L 136, s. 1; Mim. vyd. 13/034, s. 229).


title: Vec F-62/13: Žaloba podaná 26. júna 2013 — ZZ/Komisia

text:
               30.11.2013

               SK

               Úradný vestník Európskej únie

               C 352/26

         Žaloba podaná 26. júna 2013 — ZZ/Komisia
   (Vec F-62/13)
   2013/C 352/52
   Jazyk konania: taliančina

      Účastníci konania

      Žalobca: ZZ (v zastúpení: L. Mansullo, avvocato)

      Žalovaná: Európska komisia

      Predmet a opis sporu

   Zrušenie vymáhania sumy 500 eur a päťkrát sumy 504,67 eura zrážanej z podpory v invalidite žalobcu v mesiacoch júl až december 2012

      Návrhy žalobcu

               —

               zrušiť rozhodnutie, uvedené vo výpise dôchodku žalobcu a týkajúce sa mesiaca júl 2012, znížiť o 500 eur podporu v invalidite, na ktorú mal žalobca právo za predchádzajúci mesiac,

               —

               zrušiť rozhodnutia, uvedené vo výpise dôchodku žalobcu a týkajúce sa mesiacov august až december 2012, znížiť podporu v invalidite, na ktorú mal žalobca právo za predchádzajúce mesiace, o 504,67 eura,

               —

               v rozsahu, v akom je to potrebné, zrušiť rozhodnutia, bez ohľadu na ich formu, o zamietnutí sťažností podaných 15. októbra 2012 a 15. januára 2013 proti rozhodnutiam uvedeným vyššie,

               —

               zrušiť oznámenie zo 6. februára 2013 spolu s jeho prílohou a kópiou oznámenia z 3. augusta 2012 údajne pochádzajúce z Úradu správy a likvidácie práv jednotlivcov Komisie,

               —

               uložiť Komisii povinnosť zaplatiť žalobcovi tieto sumy: 1) 500 eur a úroky z tejto sumy vo výške 10 % ročne s ročnou kapitalizáciou od 1. augusta 2012 do dňa úplného zaplatenia; 2) 504,67 eura a úroky z tejto sumy vo výške 10 % ročne s ročnou kapitalizáciou od 1. septembra 2012 do dňa úplného zaplatenia; 3) 504,67 eura a úroky z tejto sumy vo výške 10 % ročne s ročnou kapitalizáciou od 1. októbra 2012 do dňa úplného zaplatenia; 4) 504,67 eura a úroky z tejto sumy vo výške 10 % ročne s ročnou kapitalizáciou od 1. novembra 2012 do dňa úplného zaplatenia; 5) 504,67 eura a úroky z tejto sumy vo výške 10 % ročne s ročnou kapitalizáciou od 1. decembra 2012 do dňa úplného zaplatenia a 6) 504,67 eura a úroky z tejto sumy vo výške 10 % ročne s ročnou kapitalizáciou od 1. januára 2013 do dňa úplného zaplatenia,

               —

               zaviazať žalovanú na náhradu trov konania.


title: Vec T-368/04: Rozsudok Súdu prvého stupňa z 29. marca 2007 – Verheyden/Komisia ( Verejná služba — Žiadosť o prevod riadnej dovolenky — Potreby služby — Nemocenská dovolenka — Ochrana legitímnej dôvery )

text:
               28.4.2007

               SK

               Úradný vestník Európskej únie

               C 96/33

         Rozsudok Súdu prvého stupňa z 29. marca 2007 – Verheyden/Komisia
   (Vec T-368/04) (1)

   („Verejná služba - Žiadosť o prevod riadnej dovolenky - Potreby služby - Nemocenská dovolenka - Ochrana legitímnej dôvery“)
   (2007/C 96/69)
   Jazyk konania: francúzština
   Účastníci konania

      Žalobca: Luc Verheyden (Angera, Taliansko) (v zastúpení: É. Boigelot, advokát)

      Žalovaná: Komisia Európskych spoločenstiev (v zastúpení: V. Joris a L. Lozano Palacios, splnomocnení zástupcovia)
   Predmet veci
   Žaloba smerujúca jednak k zrušeniu rozhodnutí vedúceho oddelenia žalobcu zo 4., 24. a 27. februára 2004 týkajúcich sa žiadosti žalobcu o prevod z roku 2003 na rok 2004 počtu dní nevyčerpanej riadnej dovolenky presahujúcich hranicu dvanástich dní, ako aj k zrušeniu rozhodnutia administratívy z 1. júna 2004, doručeného 14. júna 2004, o zamietnutí sťažnosti žalobcu, a jednak k zaviazaniu Komisie na zaplatenie náhrady za 32 dní nevyčerpanej riadnej dovolenky zvýšenej o 5,25 % úrok odo dňa podania tejto žaloby, ako aj k priznaniu náhrady škody za morálnu ujmu, poškodenie služobného postupu a dobrého mena
   Výrok rozsudku

               1.

               Rozhodnutie hierarchického nadriadeného žalobcu z 27. februára 2004 o odmietnutí podpísať žiadosť o prevod riadnej dovolenky z roku 2003 na rok 2004 sa zrušuje v rozsahu, v akom toto rozhodnutie odmieta povoliť prevod nad hranicu povolených dvanástich dní ôsmich dní riadnej dovolenky, ktoré uvádza riaditeľ Spoločného výskumného centra v elektronickej pošte z 11. februára 2003.

               2.

               Komisia je povinná zaplatiť žalobcovi sumu zodpovedajúcu 8/30 jeho mesačnej odmeny v čase skončenia služby zvýšenú o úroky od 13. septembra 2004. Výška tohto úroku sa vypočíta na základe výšky úrokov určenej Európskou centrálnou bankou vo vzťahu k hlavným platobným operáciám uplatniteľnej v dotknutom období, ktorá sa zvýši o 2 body.

               3.

               V zostávajúcej časti sa žaloba zamieta.

               4.

               Komisia znáša svoje vlastné trovy konania a je povinná nahradiť trovy konania žalobcu.

      (1)  Ú. v. EÚ C 300, 4.12.2004.


title: Vec T-274/09: Žaloba podaná 14. júla 2009 — Deutsche Bahn/ÚHVT — DSB (IC4)

text:
               12.9.2009

               SK

               Úradný vestník Európskej únie

               C 220/38

         Žaloba podaná 14. júla 2009 — Deutsche Bahn/ÚHVT — DSB (IC4)
   (Vec T-274/09)
   2009/C 220/80
   Jazyk žaloby: nemčina

      Účastníci konania

      Žalobkyňa: Deutsche Bahn AG (Berlín, Nemecko) (v zastúpení: E. Haag, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: DSB (Kodaň, Dánsko)

      Návrhy žalobkyne

               —

               zrušiť napadnuté rozhodnutie prvého odvolacieho senátu Úradu pre harmonizáciu vnútorného trhu z 30. apríla 2009 a rozhodnutie námietkového oddelenia z 26. júla 2007,

               —

               zaviazať Úrad pre harmonizáciu vnútorného trhu na náhradu všetkých trov konania vrátane tých, ktoré vznikli v priebehu námietkového konania a v priebehu odvolacieho konania.

      Žalobné dôvody a hlavné tvrdenia

      Prihlasovateľ ochrannej známky Spoločenstva: DSB.

      Prihlasovaná ochranná známka Spoločenstva: slovná ochranná známka „IC4“ pre výrobky zaradené do triedy 39 (prihláška č. 4 255 411).

      Majiteľ ochrannej známky alebo označenia, ktoré je základom námietky: žalobkyňa.

      Ochranná známka alebo označenie, ktoré je základom námietky: slovná ochranná známka „ICE“ pre výrobky a služby zaradené do tried 6, 7, 9, 11, 12, 19, 37, 38, 39, 41 a 42 (ochranná známka Spoločenstva č. 170605) a nemecká obrazová ochranná známka „IC“ pre výrobky a služby zaradené do tried 39 a 42 (prihláška 1 009 258).

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), pretože medzi kolidujúcimi ochrannými známkami existuje pravdepodobnosť zámeny.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 24.3.2009, s. 1).


title: Vec C-539/11: Rozsudok Súdneho dvora (štvrtá komora) z  26. septembra 2013 (návrh na začatie prejudiciálneho konania, ktorý podal Consiglio di Giustizia Amministrativa per la Regione siciliana — Taliansko) — Ottica New Line di Accardi Vincenzo/Comune di Campobello di Mazara (Články 49 ZFEÚ a 56 ZFEÚ — Sloboda usadiť sa — Verejné zdravie — Oční optici — Regionálna právna úprava, ktorá podmieňuje zriadenie nových predajní očnej optiky povolením — Demografické a geografické obmedzenia — Odôvodnenie — Spôsobilosť dosiahnuť sledovaný cieľ — Koherencia — Proporcionalita)

text:
               23.11.2013

               SK

               Úradný vestník Európskej únie

               C 344/13

         Rozsudok Súdneho dvora (štvrtá komora) z 26. septembra 2013 (návrh na začatie prejudiciálneho konania, ktorý podal Consiglio di Giustizia Amministrativa per la Regione siciliana — Taliansko) — Ottica New Line di Accardi Vincenzo/Comune di Campobello di Mazara
   (Vec C-539/11) (1)

   (Články 49 ZFEÚ a 56 ZFEÚ - Sloboda usadiť sa - Verejné zdravie - Oční optici - Regionálna právna úprava, ktorá podmieňuje zriadenie nových predajní očnej optiky povolením - Demografické a geografické obmedzenia - Odôvodnenie - Spôsobilosť dosiahnuť sledovaný cieľ - Koherencia - Proporcionalita)
   2013/C 344/20
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Consiglio di Giustizia Amministrativa per la Regione siciliana

      Účastníci konania pred vnútroštátnym súdom

      Žalobkyňa: Ottica New Line di Accardi Vincenzo

      Žalovaná: Comune di Campobello di Mazara

      Za účasti: Fotottica Media Visione di Luppino Natale Fabrizio e C. s.n.c.

      Predmet veci

   Návrh na začatie prejudiciálneho konania — Consiglio di Giustizia Amministrativa per la Regione siciliana — Výklad článkov 49 ZFEÚ a 56 ZFEÚ, článku 2 ods. 2 písm. f), článku 4 ods. 8 a článku 15 smernice Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v. EÚ L 376, s. 36) — Regionálna právna úprava, ktorá podmieňuje vydanie povolenia na otvorenie nových predajní očnej optiky na výkon činnosti očného optika jednak zriadením len jednej predajne na 8 000 obyvateľov a jednak minimálnou vzdialenosťou 300 metrov od už existujúcich predajní očnej optiky — Obmedzenie slobodného poskytovania služieb — Naliehavé dôvody všeobecného záujmu — Ochrana zdravia — Proporcionalita

      Výrok rozsudku

   Článok 49 ZFEÚ sa má vykladať v tom zmysle, že nebráni takej regionálnej právnej úprave, aká je vo veci samej, ktorá ukladá obmedzenia na vydávanie povolení na zriadenie nových predajní očnej optiky, keď stanovuje, že:

               —

               v každej geografickej oblasti sa v zásade môže zriadiť jedna predajňa očnej optiky na 8 000 obyvateľov a

               —

               každá nová predajňa očnej optiky musí v zásade dodržiavať minimálnu vzdialenosť 300 metrov od už existujúcich predajní,

         pokiaľ príslušné orgány náležite — a síce na základe transparentných a objektívnych kritérií — využívajú oprávnenia, ktoré im predmetná právna úprava priznáva, aby koherentne a systematicky dosahovali ciele sledované touto právnou úpravou týkajúce sa ochrany verejného zdravia na celom dotknutom území, čo musí overiť vnútroštátny súd.

      (1)  Ú. v. EÚ C 370, 17.12.2011.


title: Vec C-264/17: Návrh na začatie prejudiciálneho konania, ktorý podal Finanzgericht Münster (Nemecko) 17. mája 2017 – Harry Mensing/Finanzamt Hamm

text:
               28.8.2017

               SK

               Úradný vestník Európskej únie

               C 283/17

         Návrh na začatie prejudiciálneho konania, ktorý podal Finanzgericht Münster (Nemecko) 17. mája 2017 – Harry Mensing/Finanzamt Hamm
   (Vec C-264/17)
   (2017/C 283/24)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Finanzgericht Münster

      Účastníci konania pred vnútroštátnym súdom

      Žalobca: Harry Mensing

      Žalovaný: Finanzamt Hamm

      Prejudiciálne otázky

               1.

               Má sa vykladať článok 316 ods. 1 písm. b) smernice Rady 2006/112/ES z 28. novembra 2006 o spoločnom systéme dane z pridanej hodnoty (1) v tom zmysle, že zdaniteľní obchodníci môžu uplatňovať úpravu zdaňovania prirážky aj na dodanie umeleckých diel, ktoré im v rámci Spoločenstva dodali ich autori alebo ich právni nástupcovia, ktorí nie sú osoby v zmysle článku 314 smernice o DPH?

               2.

               Vyžaduje v prípade kladnej odpovede na prvú otázku článok 322 písm. b) smernice o DPH, aby sa obchodníkovi odoprelo právo na odpočítanie dane zaplatenej na vstupe z nadobudnutia umeleckých diel v rámci Spoločenstva, aj keď neexistuje žiadne vnútroštátne ustanovenie, ktoré obsahuje totožnú právnu úpravu?

      (1)  Ú. v. EÚ L 347, 2006, s. 1.


               24.3.2007

               SK

               Úradný vestník Európskej únie

               C 69/2

         Zloženie sľubu nových členov Súdneho dvora
   (2007/C 69/02)
   Pán Arabadžiev a pani Toader, ktorí boli rozhodnutím zástupcov vlád členských štátov Európskej únie z 1. januára 2007 (1) vymenovaní za sudcov Súdneho dvora Európskych spoločenstiev na obdobie od 1. januára 2007 do 6. októbra 2012, pokiaľ ide o pána Arabadžieva, a na obdobie od 1. januára 2007 do 12. januára 2009, pokiaľ ide o pani Toader, zložili 12. januára 2007 pred Súdnym dvorom sľub.

      (1)  Ú. v. EÚ L 1, 4.1.2007, s. 18.


title: Vec C-184/04: Návrh na začatie konania o prejudiciálnej otázke podaný uznesením Korkein hallinto-oikeus zo dňa 16. apríla 2004 vo veci Mesto Uusikaupunki

text:
               12.6.2004

               SK

               Úradný vestník Európskej únie

               C 156/6

         Návrh na začatie konania o prejudiciálnej otázke podaný uznesením Korkein hallinto-oikeus zo dňa 16. apríla 2004 vo veci Mesto Uusikaupunki
   (Vec C-184/04)
   (2004/C 156/13)
   Korkein hallinto-oikeus uznesením zo 16. apríla 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Mesto Uusikaupunki, ktorý bol doručený Kancelárii Súdneho dvora dňa 19. apríla 2004.
   Korkein hallinto-oikeus žiada Súdny dvor, aby rozhodol o nasledujúcich otázkach:

               1.

               Má sa článok 20 smernice 77/388/EHS (1) vykladať v tom zmysle, že s výhradou ustanovení odseku 5 spomenutého článku tejto smernice, vyrovnanie odpočítateľných čiastok uvedené v tomto článku je záväzné pre členský štát, pokiaľ sa týka investičného majetku?

               2.

               Má sa článok 20 smernice 77/388/EHS vykladať v tom zmysle, že vyrovnanie odpočítateľných čiastok uvedené v tomto článku je rovnako uplatniteľné za tej okolnosti, že investičný majetok, v danom prípade nehnuteľný majetok, bol najskôr určený na vykonávanie činností oslobodených od DPH a teda odpočítateľné čiastky boli pôvodne úplne vylúčené, hoci neskôr počas obdobia vyrovnania odpočítateľných čiastok, majetok bol použitý na činnosti, ktoré sú predmetom DPH?

               3.

               Možno vykladať článok 13 C odsek 2 smernice v tom zmysle, že právo na odpočítanie dane v súvislosti s nadobudnutím nehnuteľného investičného majetku môže byť obmedzené členským štátom spôsobom upraveným fínskym zákonom o DPH a to tak, že toto právo je úplne vylúčené za tých podmienok ako v tejto právnej veci?

               4.

               Možno vykladať článok 17 odsek 6 pododsek 2 smernice v tom zmysle, že právo na odpočítanie dane v súvislosti s nadobudnutím nehnuteľného investičného majetku môže byť obmedzené členským štátom spôsobom upraveným fínskym zákonom o DPH a to tak, že toto právo je úplne vylúčené za takých podmienok ako v tejto právnej veci?

      (1)  Šiesta smernica Rady č. 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – Spoločný systém dane z pridanej hodnoty: jednotný základ jej stanovenia (Ú. v. ES L 145, z 13. júna 1977, s. 1).


title: Vec T-52/02: Rozsudok Súdu prvého stupňa z  29. novembra 2005  – SNCZ/Komisia ( Hospodárska súťaž — Článok 81 ES — Kartel — Trh s fosfátom zinku — Pokuta — Článok 15 ods. 2 nariadenia č. 17 — Zásady proporcionality a rovnosti zaobchádzania — Žaloba o neplatnosť )

text:
               11.2.2006

               SK

               Úradný vestník Európskej únie

               C 36/29

         Rozsudok Súdu prvého stupňa z 29. novembra 2005 – SNCZ/Komisia
   (Vec T-52/02) (1)

   („Hospodárska súťaž - Článok 81 ES - Kartel - Trh s fosfátom zinku - Pokuta - Článok 15 ods. 2 nariadenia č. 17 - Zásady proporcionality a rovnosti zaobchádzania - Žaloba o neplatnosť“)
   (2006/C 36/61)
   Jazyk konania: francúzština
   Účastníci konania

      Žalobca: Société nouvelle des couleurs zinciques SA (SNCZ) (Bouchain, Francúzsko) (v zastúpení: R. Saint-Esteben a H. Calvet, advokáti)

      Žalovaná: Komisia Európskych spoločenstiev (v zastúpení: pôvodne F. Castillo de la Torrre a F. Lelievre, neskôr F. Castillo de la Torre a O. Beynet, splnomocnení zástupcovia)
   Predmet veci
   Návrh na zrušenie článku 3 rozhodnutia Komisie 2003/437/ES z 11. decembra 2001 týkajúceho sa konania podľa článku 81 Zmluvy ES a článku 53 Dohody EHP (vec COMP/E-1/37.027 – Fosfát zinku) (Ú. v. EÚ L 153, 2003, s. 1) alebo subsidiárne návrh na zníženie sumy pokuty uloženej žalobcovi
   Výrok rozsudku

               1.

               Žaloba sa zamieta.

               2.

               Žalobca je povinný nahradiť trovy konania.

      (1)  Ú. v. ES C 109, 4.5.2002.


title: Vec T-298/02: Rozsudok Súdu prvého stupňa z  25. októbra 2005  – Herrero Romeu/Komisia Európskych spoločenstiev ( Úradníci — Odmena — Príspevok na expatriáciu — Článok 4 ods. 1 písm. a) prílohy VII služobného poriadku — Práca vykonávaná pre iný štát — Pojem zvyčajné bydlisko — Odôvodnenie — Zásada rovnosti zaobchádzania )

text:
               24.12.2005

               SK

               Úradný vestník Európskej únie

               C 330/17

         Rozsudok Súdu prvého stupňa z 25. októbra 2005 – Herrero Romeu/Komisia Európskych spoločenstiev
   (Vec T-298/02) (1)

   („Úradníci - Odmena - Príspevok na expatriáciu - Článok 4 ods. 1 písm. a) prílohy VII služobného poriadku - Práca vykonávaná pre iný štát - Pojem zvyčajné bydlisko - Odôvodnenie - Zásada rovnosti zaobchádzania“)
   (2005/C 330/42)
   Jazyk konania: španielčina
   Účastníci konania

      Žalobkyňa: Anna Herrero Romeu (Brusel, Belgicko) (v zastúpení: J. García-Gallardo Gil-Fournier, J. Guillem Carrau, D. Domínguez Pérez a A. Sayagués Torres, advokáti)

      Žalovaná: Komisia Európskych spoločenstiev (v zastúpení: J. Currall, splnomocnený zástupca, za právnej pomoci J. Rivas-Andrés a J. Gutiérrez Gisbert, advokáti)
   Predmet veci
   Návrh na zrušenie rozhodnutia Komisie z 10. júna 2002, ktorým sa žalobkyni zamieta nárok na príspevok na expatriáciu upravený článkom 4 prílohy VII Služobného poriadku úradníkov Európskych spoločenstiev, ako aj na príspevky s ním spojené
   Výrok rozsudku

               1.

               Žaloba sa zamieta.

               2.

               Každý účastník znáša svoje vlastné trovy konania.

      (1)  Ú. v. ES C 289, 23.11.2002.


title: Vec T-44/04: Rozsudok Súdu prvého stupňa z  15. marca 2006  – Kimman/Komisia ( Úradníci — Menovanie — Prehodnotenie zaradenia do platovej triedy — Článok 31 ods. 2 služobného poriadku )

text:
               6.5.2006

               SK

               Úradný vestník Európskej únie

               C 108/20

         Rozsudok Súdu prvého stupňa z 15. marca 2006 – Kimman/Komisia
   (Vec T-44/04) (1)

   („Úradníci - Menovanie - Prehodnotenie zaradenia do platovej triedy - Článok 31 ods. 2 služobného poriadku“)
   (2006/C 108/34)
   Jazyk konania: francúzština
   Účastníci konania

      Žalobca: Eugène Kimman (Overijse, Belgicko) (v zastúpení: N. Lhoëst a É. De Schietere de Lophem, advokáti)

      Žalovaná: Komisia Európskych spoločenstiev (v zastúpení: V. Joris a A. Bouquet, splnomocnení zástupcovia)
   Predmet veci
   Návrh na zrušenie rozhodnutia Komisie z 20. decembra 2002 o konečnom zaradení žalobcu do platovej triedy B5, a pokiaľ je to potrebné, zrušenie rozhodnutia Komisie z 1. októbra 2003 o zamietnutí sťažnosti žalobcu
   Výrok rozsudku

               1.

               Žaloba sa zamieta.

               2.

               Účastníci konania znášajú svoje vlastné trovy.

      (1)  Ú. v. EÚ C 94, 17.4.2004.


title: Vec C-86/11: Žaloba podaná 24. februára 2011 — Európska komisia/Spojené kráľovstvo Veľkej Británie a Severného Írska

text:
               14.5.2011

               SK

               Úradný vestník Európskej únie

               C 145/11

         Žaloba podaná 24. februára 2011 — Európska komisia/Spojené kráľovstvo Veľkej Británie a Severného Írska
   (Vec C-86/11)
   2011/C 145/15
   Jazyk konania: angličtina

      Účastníci konania

      Žalobkyňa: Európska komisia (v zastúpení: R. Lyal, splnomocnený zástupca)

      Žalovaný: Spojené kráľovstvo Veľkej Británie a Severného Írska

      Návrhy žalobkyne

               —

               určiť, že Spojené kráľovstvo si tým, že umožňuje nezdaniteľným osobám byť členom skupiny na účely DPH (považovať za jednu zdaniteľnú osobu), nesplnilo povinnosti, ktoré mu vyplývajú z článkov 9 a 11 smernice Rady 2006/112/ES (1) z 28. novembra 2006 o spoločnom systéme dane z pridanej hodnoty,

               —

               zaviazať Spojené kráľovstvo Veľkej Británie a Severného Írska na náhradu trov konania.

      Žalobné dôvody a hlavné tvrdenia

   Z praktických dôvodov a na účely zabránenia prípadnému zneužívaniu smernica o DPH oprávnila členské štáty, aby mohli považovať dve zdaniteľné osoby — alebo viac — za jednu zdaniteľnú osobu. Žalobkyňa tvrdí, že smernica neoprávňuje členské štáty zahrnúť nezdaniteľné osoby do takej skupiny a rozšíriť práva a povinnosti zdaniteľných osôb na nezdaniteľné osoby. Právna úprava Spojeného kráľovstva umožňuje zahrnúť nezdaniteľné osoby do skupiny na účely DPH, a teda porušuje uvedenú smernicu.

      (1)  Ú. v. EÚ L 347, s. 1.


title: Vec T-303/15: Žaloba podaná 1. júna 2015 – Barqawi/Rada

text:
               27.7.2015

               SK

               Úradný vestník Európskej únie

               C 245/45

         Žaloba podaná 1. júna 2015 – Barqawi/Rada
   (Vec T-303/15)
   (2015/C 245/55)
   Jazyk konania: francúzština

      Účastníci konania

      Žalobca: Ahmad Barqawi (Dubaj, Spojené arabské emiráty) (v zastúpení: J.-P. Buyle a L. Cloquet, advokáti)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil vykonávacie nariadenie Rady (EÚ) 2015/375 zo 6. marca 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii v rozsahu, v akom sa týka žalobcu,

               —

               zrušil vykonávacie rozhodnutie Rady (SZBP) 2015/383 zo 6. marca 2015, ktorým sa vykonáva rozhodnutie 2013/255/SZBP o reštriktívnych opatreniach voči Sýrii v rozsahu, v akom sa týka žalobcu,

               —

               uložil Rade povinnosť nahradiť trovy konania vrátane trov konania žalobcu.

      Dôvody a hlavné tvrdenia

   Na podporu svojej žaloby žalobca uvádza šesť žalobných dôvodov.

               1.

               Prvý žalobný dôvod sa zakladá na porušení práva na obhajobu a práva na spravodlivé súdne konanie, pretože žalobca nebol nikdy vypočutý pred prijatím dotknutých sankcií.

               2.

               Druhý žalobný dôvod sa zakladá na zjavne nesprávnom posúdení, pretože Rada nepredložila dôkaz skutkového stavu, na ktorom sa zakladá odôvodnenie prijatých opatrení.

               3.

               Tretí žalobný dôvod sa zakladá na porušení všeobecnej zásady proporcionality.

               4.

               Štvrtý žalobný dôvod sa zakladá na neprimeranom porušení vlastníckeho práva a práva na výkon povolania.

               5.

               Piaty žalobný dôvod sa zakladá na zneužití právomoci. Žalobca tvrdí, že keďže opatrenia prijaté Radou nemajú na sýrsky režim žiadny vplyv a keďže žalobca vždy rešpektoval sankcie uvalené medzinárodným spoločenstvom a vždy bol nezávislý na vládnej moci, je namieste sa domnievať, že napadnuté opatrenia boli prijaté z iných než uvedených dôvodov (vylúčenie z trhu – uprednostnenie iných subjektov).

               6.

               Šiesty žalobný dôvod sa zakladá na porušení povinnosti odôvodnenia, keďže odôvodnenie Rady na podporu napadnutých opatrení je strohé a neodkazuje na nijakú konkrétnu skutočnosť alebo dátum, ktoré by žalobcovi umožnili identifikovať obchodné transakcie, ktoré sa mu vytýkajú.


title: Vec C-8/10: Rozsudok Súdneho dvora (siedma komora) z  15. júla 2010 — Európska komisia/Luxemburské veľkovojvodstvo (Nesplnenie povinnosti členským štátom — Smernica 2006/46/ES — Účtovné závierky a konsolidované účtovné závierky spoločností — Neúplné prebratie v stanovenej lehote)

text:
               11.9.2010

               SK

               Úradný vestník Európskej únie

               C 246/15

         Rozsudok Súdneho dvora (siedma komora) z 15. júla 2010 — Európska komisia/Luxemburské veľkovojvodstvo
   (Vec C-8/10) (1)

   (Nesplnenie povinnosti členským štátom - Smernica 2006/46/ES - Účtovné závierky a konsolidované účtovné závierky spoločností - Neúplné prebratie v stanovenej lehote)
   2010/C 246/25
   Jazyk konania: francúzština

      Účastníci konania

      Žalobkyňa: Európska komisia (v zastúpení: G. Braun a L. de Schietere de Lophem, splnomocnení zástupcovia)

      Žalovaný: Luxemburské veľkovojvodstvo (v zastúpení: C. Schiltz, splnomocnený zástupca)

      Predmet veci

   Nesplnenie povinnosti členským štátom — Neprijatie všetkých opatrení potrebných na dosiahnutie súladu so smernicou Európskeho parlamentu a Rady 2006/46/ES zo 14. júna 2006, ktorou sa mení a dopĺňa smernica Rady 78/660/EHS o ročnej účtovnej závierke niektorých typov spoločností, smernica Rady 83/349/EHS o konsolidovaných účtovných závierkach, smernica Rady 86/635/EHS o ročnej účtovnej závierke a konsolidovaných účtoch bánk a iných finančných inštitúcií a smernica Rady 91/674/EHS o ročných účtovných závierkach a konsolidovaných účtovných závierkach poisťovní (Ú. v. EÚ L 224, s. 1), resp. neinformovanie o týchto opatreniach v stanovenej lehote

      Výrok rozsudku

               1.

               Luxemburské veľkovojvodstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2006/46/ES zo 14. júna 2006, ktorou sa mení a dopĺňa smernica Rady 78/660/EHS o ročnej účtovnej závierke niektorých typov spoločností, smernica Rady 83/349/EHS o konsolidovaných účtovných závierkach, smernica Rady 86/635/EHS o ročnej účtovnej závierke a konsolidovaných účtoch bánk a iných finančných inštitúcií a smernica Rady 91/674/EHS o ročných účtovných závierkach a konsolidovaných účtovných závierkach poisťovní, nesplnilo povinnosti, ktoré mu vyplývajú z tejto smernice.

               2.

               Luxemburské veľkovojvodstvo je povinné nahradiť trovy konania.

      (1)  Ú. v. EÚ C 80, 27.3.2010.


title: Vec C-161/16: Uznesenie predsedu Súdneho dvora z 15. júla 2016 (návrh na začatie prejudiciálneho konania, ktorý podal Attunda Tingsrätt – Švédsko) – Airhelp Ltd/Thomas Cook Airlines Scandinavia A/S

text:
               5.12.2016

               SK

               Úradný vestník Európskej únie

               C 454/20

      Uznesenie predsedu Súdneho dvora z 15. júla 2016 (návrh na začatie prejudiciálneho konania, ktorý podal Attunda Tingsrätt – Švédsko) – Airhelp Ltd/Thomas Cook Airlines Scandinavia A/S
      (Vec C-161/16) (1)

      (2016/C 454/37)
      Jazyk konania: švédčina
      Predseda Súdneho dvora nariadil výmaz veci.

         (1)  Ú. v. EÚ C 175, 17.5.2016.


title: Vec T-617/25: Žaloba podaná 3. novembra 2015 – Chic Investments/ÚHVT (eSMOKINGWORLD)

text:
               18.1.2016

               SK

               Úradný vestník Európskej únie

               C 16/43

         Žaloba podaná 3. novembra 2015 – Chic Investments/ÚHVT (eSMOKINGWORLD)
   (Vec T-617/25)
   (2016/C 016/51)
   Jazyk konania: poľština

      Účastníci konania

      Žalobkyňa: Chic Investments sp. z o. o. (Posen, Poľsko) (v zastúpení: K. Jarosiński, právny zástupca [radca prawny])

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Údaje týkajúce sa konania pred ÚHVT

      Dotknutá sporná ochranná známka: obrazová ochranná známka Spoločenstva obsahujúca slovný prvok „eSMOKINGWORLD“ – prihláška č. 12 581 741.

      Napadnuté rozhodnutie: rozhodnutie piateho odvolacieho senátu ÚHVT z 25. júna 2015 vo veci R 3227/2014-5.

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie piateho odvolacieho senátu Úradu pre harmonizáciu vnútorného trhu (ochranné známky a vzory) z 25. júna 2015 ako celok,

               —

               uložil ÚHVT povinnosť nahradiť trovy konania vrátane trov, ktoré vznikli v priebehu odvolacieho konania.

      Uvádzané žalobné dôvody

               —

               porušenie článku 7 ods. 1 písm. b) a písm. c) nariadenia č. 207/2009,

               —

               porušenie článku 75 nariadenia č. 207/2009.


title: Vec T-171/06: Žaloba podaná 22. júna 2006 – Laytoncrest/ÚHVT – Erico (TRENTON)

text:
               2.9.2006

               SK

               Úradný vestník Európskej únie

               C 212/32

         Žaloba podaná 22. júna 2006 – Laytoncrest/ÚHVT – Erico (TRENTON)
   (Vec T-171/06)
   (2006/C 212/58)
   Jazyk žaloby: gréčtina
   Účastníci konania

      Žalobca: Laytoncrest Limited (Londýn, Spojené kráľovstvo) (v zastúpení: Nikolaos K. Dontas, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Erico International Corporation (v zastúpení: Gille Hrabal Struck Neidlein Prop Roos, Düsseldorf, Nemecko)
   Návrhy žalobcu

               —

               zrušiť rozhodnutie druhého odvolacieho senátu z 26. apríla 2006 v konaní R-406/2004-2,

               —

               predložiť vec na rozhodnutie vo veci samej odvolacím senátom ÚHVT,

               —

               zaviazať ÚHVT a spoločnosť Erico International Corporation, ak vstúpi do konania ako vedľajší účastník, na náhradu trov konania.

         Žalobné dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka: slovná ochranná známka TRENTON pre výrobky patriace do tried 7, 9 a 11 – prihláška č. 2 298 438.

      Majiteľ ochrannej známky alebo označenia, ktoré je základom námietky: ERICO INTERNATIONAL CORPORATION.

      Ochranná známka alebo označenie, ktoré je základom námietky: slovná ochranná známka LENTON pre výrobky patriace do tried 6 a 7.

      Rozhodnutie námietkového oddelenia: zamietnutie námietky. Zaviazanie namietateľa na náhradu trov konania.

      Rozhodnutie odvolacieho senátu: ukončenie námietkového a odvolacieho konania v dôsledku implicitného späťvzatia žalobcom prihlášky predmetnej ochrannej známky.

      Dôvody žaloby: porušenie článkov 44 a 66 ods. 1 nariadenia Rady č. 40/94, ako aj pravidla 50 ods. 1 vykonávacieho nariadenia Komisie č. 2868/95. Žalobca na jednej strane tvrdí, že napadnuté rozhodnutie nesprávne posúdilo jeho nečinnosť v námietkovom a odvolacom konaní ako späťvzatie jeho prihlášky predmetnej ochrannej známky, zatiaľ čo na druhej strane uvádza, že odvolací senát mal pokračovať v konaní a rozhodnúť vo veci samej bez ohľadu na to, že žalobca nepredložil pripomienky.
   Porušenie základnej procesnoprávnej zásady rešpektovania práva na obhajobu a práva byť vypočutý, ako sa uvádza tiež v článku 73 nariadenia č. 40/94 a pravidle 54 vykonávacieho nariadenia 2868/95, na základe ktorých mal odvolací senát dať žalobcovi príležitosť vyjadriť sa pred prijatím rozhodnutia, ktoré sa ho týka.
   Porušenie článku 74 ods. 1 nariadenia 40/94. Žalobca tvrdí, že odvolací senát prekročil a zneužil svoju právomoc, keď rozhodol, že žalobca vzal implicitne späť prihlášku v celom rozsahu.


title: Vec T-63/12: Žaloba podaná 13. februára 2012 — Oil Turbo Compressor/Rada

text:
               31.3.2012

               SK

               Úradný vestník Európskej únie

               C 98/27

         Žaloba podaná 13. februára 2012 — Oil Turbo Compressor/Rada
   (Vec T-63/12)
   2012/C 98/44
   Jazyk konania: nemčina

      Účastníci konania

      Žalobkyňa: Oil Turbo Compressor Co. (Private Joint Stock) (Teherán, Irán) (v zastúpení: K. Kleinschmidt, advokát)

      Žalovaná: Rada Európskej únie

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (1) v rozsahu, v akom sa týka žalobkyne,

               —

               prijal opatrenie na zabezpečenie priebehu konania podľa článku 64 Rokovacieho poriadku Všeobecného súdu, ktorým sa žalovanej uloží povinnosť predložiť všetky podklady v súvislosti s napadnutým rozhodnutím v rozsahu, v akom sa týkajú žalobkyne,

               —

               zaviazať žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobkyňa v podstate uvádza tieto žalobné dôvody.

               1.

               Prvý žalobný dôvod založený na zjavne nesprávnom posúdení skutočností, ktoré viedli k rozhodnutiu
               Žalobkyňa na tomto mieste uvádza, že napadnuté rozhodnutie vychádza z nesprávnych skutočností. Toto platí najmä pokiaľ ide o domnienku žalovanej uvedenú v prílohe I bode 48 napadnutého rozhodnutia, že žalobkyňa je pridružená k podniku Sakhte Turbopomp va Kompressor (SATAK) (známej aj ako Turbo Compressor Manufacturer, TCMFG), ktorý je uvedený na zozname EÚ. Žalobkyňa sa ani priamo, ani nepriamo prostredníctvom iného zúčastneného podniku nezapája do činností v jadrovej oblasti citlivých z hľadiska šírenia jadrových zbraní alebo do vývoja nosičov jadrových zbraní, alebo iných systémov zbraní. Preto neexistujú žiadne skutočnosti, ktoré odôvodňujú rozhodnutie žalovanej a s tým spojený zásah do základných práv zabezpečených Chartou základných práv Európskej únie (Charta základných práv).
               Žalobkyňa sa v tejto súvislosti odvoláva na zásah do jej slobody podnikania garantovanej v článku 16 Charty základných práv a do práva na užívanie a disponovanie zákonne nadobudnutým majetkom v Európskej únii zaručeného v článku 17 Charty základných práv, ako aj zásad rovnosti zaobchádzania a zákazu diskriminácie zakotvených v článkoch 20 a 21 Charty základných práv.

               2.

               Druhý žalobný dôvod založený na porušení práva žalobkyne na spravodlivý proces a na účinnú právnu ochranu
               Žalobkyňa vytýka na tomto mieste, že odôvodnenie uvedené v prílohe I bode 48 napadnutého rozhodnutia je všeobecné a samo o sebe nemôže odôvodniť zásadný zásah do základných práv. Žalovaná neuvádza skutočnosti, ktoré sú jej údajne známe ani údajne známe dôkazy. Žalobkyni samej nie sú známe žiadne skutočnosti alebo dôkazy, ktoré by odôvodňovali napadnuté rozhodnutie.

               3.

               Tretí žalobný dôvod založený na porušení zásady proporcionality, ktorá je znakom právneho štátu
               Podľa názoru žalobkyne porušuje napadnuté rozhodnutie okrem toho zásadu proporcionality, keďže zaradenie žalobkyne do prílohy II rozhodnutia 2010/413/SZBP nemá v žiadnom prípade súvislosť s cieľom rozhodnutia, ktorým je zabrániť činnostiam v jadrovej oblasti citlivým z hľadiska šírenia alebo vývoja nosičov jadrových zbraní alebo iných systémov zbraní v Iránskej islamskej republike. Žalovaná okrem toho nepreukázala, že vyňatie žalobkyne z hospodárskeho styku s Európskou úniou je primerané, najmä že ide o najmenej zasahujúci prostriedok na dosiahnutie stanoveného cieľa. Žalobkyňa okrem toho vytýka, že zjavne nedošlo k zvažovaniu medzi zásadným zásahom do základného práva žalobkyne a údajným účelom, ktorý sledovala žalovaná.

               4.

               Štvrtý žalobný dôvod založený na porušení zásady byť vypočutý
               V tejto súvislosti sa uvádza, že žalovaná neuviedla dostatočné dôvody pre zaradenie žalobkyne do zoznamu v prílohe II rozhodnutia 2010/413/SZBP. Tým žalovaná porušila právnu povinnosť, ktorá je znakom právneho štátu, predložiť žalobkyni údajne odôvodňujúce, skutočné a jednotlivé dôvody napadnutého rozhodnutia. Napadnuté rozhodnutie nebolo žalobkyni ani zaslané, ani sa neuskutočnilo vypočutie. Návrhu žalobkyne, aby sa jej umožnilo nahliadnuť do spisu v spornej veci, sa doteraz nevyhovelo.

      (1)  Rozhodnutie Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 319, s. 71).


title: Vec C-669/15: Návrh na začatie prejudiciálneho konania, ktorý podal cour d’appel de Versailles (Francúzsko) 14. decembra 2015 – Electricité Réseau Distribution France SA (ERDF)/Axa Corporate Solutions SA, Ombrière Le Bosc SAS

text:
               29.2.2016

               SK

               Úradný vestník Európskej únie

               C 78/5

         Návrh na začatie prejudiciálneho konania, ktorý podal cour d’appel de Versailles (Francúzsko) 14. decembra 2015 – Electricité Réseau Distribution France SA (ERDF)/Axa Corporate Solutions SA, Ombrière Le Bosc SAS
   (Vec C-669/15)
   (2016/C 078/06)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour d’appel de Versailles

      Účastníci konania pred vnútroštátnym súdom

      Odvolateľka: Électricité Réseau Distribution France SA (ERDF)

      Odporkyne odvolateľky: Axa Corporate Solutions SA, Ombrière Le Bosc SAS

      Prejudiciálna otázka

   Sú vyhlášky z 10. júla 2006 a z 12. januára 2010 prijaté na základe dekrétu 2000-1196 zo 6. decembra 2000 a dekrétu 2001-410 z 10. mája 2001, ktoré boli prijaté na základe zákona 2000-108 z 10. februára 2000, v rozpore s článkami 107 a 108 Zmluvy o fungovaní Európskej únie (predtým články 87 a 88 Zmluvy o Európskom spoločenstve), pokiaľ predstavujú štátnu pomoc, a ak je to tak, má táto štátna pomoc, vzhľadom na to, že nebola vopred oznámená Komisii podľa článku 108 ods. 3 tejto Zmluvy, vplyv na ich zákonnosť?


title: Vec T-578/13 R: Uznesenie predsedu Všeobecného súdu z  13. februára 2014 – Luxembourg Pamol (Cyprus) a Luxembourg Industries/Komisia ( „Predbežné opatrenie  — Konanie o uvádzaní prípravkov na ochranu rastlín na trh  — Uverejnenie dokumentov o zaradení účinnej látky do zoznamu  — Zamietnutie žiadosti o dôverné zaobchádzanie s určitými informáciami  — Návrh na odklad výkonu  — Prípustnosť  — Naliehavosť  — Fumus boni juris  — Zváženie záujmov“ )

text:
               5.5.2014

               SK

               Úradný vestník Európskej únie

               C 135/39

         Uznesenie predsedu Všeobecného súdu z 13. februára 2014 – Luxembourg Pamol (Cyprus) a Luxembourg Industries/Komisia
   (Vec T-578/13 R)
   ((„Predbežné opatrenie - Konanie o uvádzaní prípravkov na ochranu rastlín na trh - Uverejnenie dokumentov o zaradení účinnej látky do zoznamu - Zamietnutie žiadosti o dôverné zaobchádzanie s určitými informáciami - Návrh na odklad výkonu - Prípustnosť - Naliehavosť - Fumus boni juris - Zváženie záujmov“))
   2014/C 135/50
   Jazyk konania: angličtina

      Účastníci konania

      Žalobkyne: Luxembourg Pamol (Cyprus) Ltd (Nikózia, Cyprus) a Luxembourg Industries Ltd (Tel-Aviv, Izrael) (v zastúpení: C. Mereu a K. Van Maldegem, advokáti)

      Žalovaná: Európska komisia (v zastúpení: G. von Rintelen a P. Ondrůšek, splnomocnení zástupcovia)

      Predmet veci

   Návrh na odklad výkonu rozhodnutia Komisie oznámeného žalobkyniam listom Európskeho úradu pre bezpečnosť potravín (EÚBP) z 8. októbra 2013, ktorým sa zamietla ich žiadosť o dôverné zaobchádzanie s určitými informáciami obsiahnutými v niektorých častiach preskúmania (Peer Review Report) a záverečnom dodatku týkajúcom sa účinnej látky fosfonátov draselných, ktorá bola podaná podľa článku 14 smernice Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, s. 1; Mim. vyd. 03/011, s. 332) a nariadenia Komisie (EÚ) č. 188/2011 z 25. februára 2011, ktorým sa stanovujú podrobné pravidlá vykonávania smernice Rady 91/414/EHS, pokiaľ ide o postup posudzovania účinných látok, ktoré dva roky po oznámení uvedenej smernice neboli na trhu (Ú. v. EÚ L 53, s. 51)

      Výrok

               1.

               Výkon rozhodnutia Komisie oznámeného Luxembourg Pamol (Cyprus) Ltd a Luxembourg Industries Ltd listom Európskeho úradu pre bezpečnosť potravín (EÚBP) z 8. októbra 2013, ktorým sa zamietla ich žiadosť o dôverné zaobchádzanie s určitými informáciami obsiahnutými v niektorých častiach preskúmania (Peer Review Report) a záverečnom dodatku týkajúcom sa účinnej látky fosfonátov draselných sa odkladá.

               2.

               Európskej komisii sa ukladá povinnosť zakázať EÚBP, aby uverejnil verziu častí preskúmania (Peer Review Report) a záverečného dodatku týkajúceho sa účinnej látky fosfonátov draselných, ktorá je podrobnejšia než verzia obsahujúca utajované skutočnosti obsiahnuté v liste Luxembourg Pamol (Cyprus) Ltd a Luxembourg Industries Ltd z 25. februára 2013, zahrnuté do prílohy A 3 hlavnej žaloby.

               3.

               O trovách konania sa rozhodne neskôr.


title: Vec T-208/14: Uznesenie Všeobecného súdu z 27. januára 2015 – Richard Anton/ECHA

text:
               20.4.2015

               SK

               Úradný vestník Európskej únie

               C 127/39

         Uznesenie Všeobecného súdu z 27. januára 2015 – Richard Anton/ECHA
   (Vec T-208/14) (1)

   (2015/C 127/54)
   Jazyk konania: angličtina
   Predseda šiestej komory nariadil výmaz veci.

      (1)  Ú. v. EÚ C 202, 30.6.2014.


title: Vec T-422/10: Rozsudok Všeobecného súdu z 15. júla 2015 – Trafilerie Meridionali/Komisia („Hospodárska súťaž — Kartely — Európsky trh s predpínacou oceľou — Stanovenie cien, rozdelenie trhu a výmena citlivých obchodných informácií — Rozhodnutie, ktorým sa konštatuje porušenie článku 101 ZFEÚ — Jediné, komplexné a nepretržité porušenie — Proporcionalita — Zásada individualizácie trestov a sankcií — Neobmedzená súdna právomoc“)

text:
               14.9.2015

               SK

               Úradný vestník Európskej únie

               C 302/38

         Rozsudok Všeobecného súdu z 15. júla 2015 – Trafilerie Meridionali/Komisia
   (Vec T-422/10) (1)

   ((„Hospodárska súťaž - Kartely - Európsky trh s predpínacou oceľou - Stanovenie cien, rozdelenie trhu a výmena citlivých obchodných informácií - Rozhodnutie, ktorým sa konštatuje porušenie článku 101 ZFEÚ - Jediné, komplexné a nepretržité porušenie - Proporcionalita - Zásada individualizácie trestov a sankcií - Neobmedzená súdna právomoc“))
   (2015/C 302/48)
   Jazyk konania: taliančina

      Účastníci konania

      Žalobkyňa: Trafilerie Meridionali SpA, predtým Emme Holding SpA (Pescara, Taliansko) (v zastúpení: G. Visconti, E. Vassallo di Castiglione, M. Siragusa, M. Beretta a P. Ferrari, advokáti)

      Žalovaná: Európska komisia (v zastúpení: pôvodne B. Gencarelli a V. Bottka, neskôr V. Bottka a R. Striani a napokon V. Bottka a G. Conte, splnomocnení zástupcovia, za právnej pomoci P. Manzini, advokát)

      Predmet veci

   Návrh na zrušenie a zmenu rozhodnutia Komisie K(2010) 4387 v konečnom znení z 30. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/38.344 – Predpínacia oceľ), zmeneného a doplneného rozhodnutím Komisie K(2010) 6676 v konečnom znení z 30. septembra 2010 a rozhodnutím Komisie K(2011) 2269 v konečnom znení zo 4. apríla 2011

      Výrok rozsudku

               1.

               Článok 1 bod 17 rozhodnutia Komisie K(2010) 4387 v konečnom znení z 30. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/38.344 – Predpínacia oceľ), zmeneného a doplneného rozhodnutím Komisie K(2010) 6676 v konečnom znení z 30. septembra 2010 a rozhodnutím Komisie K(2011) 2269 v konečnom znení zo 4. apríla 2011, sa zrušuje v rozsahu, v akom Komisia určila, že Trafilerie Meridionali SpA, predtým Emme Holding SpA, sa od 4. marca 1997 do 9. októbra 2000 zúčastnila na paneurópskej časti predmetného porušenia, usúdila, že táto účasť sa od 4. marca 1997 do 28. februára 2000 týkala splietaných lán z troch drôtov, a konštatovala túto účasť na protisúťažných postupoch pre obdobie od 30. augusta 2001 do 10. júna 2002.

               2.

               Článok 2 bod 17 rozhodnutia K(2010) 4387 v konečnom znení, zmeneného a doplneného rozhodnutím K(2010) 6676 v konečnom znení a rozhodnutím K(2011) 2269 v konečnom znení, sa zrušuje.

               3.

               Výška pokuty uloženej spoločnosti Trame sa stanovuje na 3,2 milióna eur.

               4.

               V zostávajúcej časti sa žaloba zamieta.

               5.

               Každý účastník konania znáša svoje vlastné trovy konania, pokiaľ ide o vec T-422/10.

               6.

               Trafilerie Meridionali znáša svoje vlastné trovy konania a je povinná nahradiť trovy konania vynaložené Európskou komisiou, pokiaľ ide o vec T-422/10 R.

      (1)  Ú. v. EÚ C 317, 20.11.2010.


title: Vec T-597/14: Uznesenie Všeobecného súdu z 15. septembra 2015 – Cham a Bena Properties/Rada

text:
               16.11.2015

               SK

               Úradný vestník Európskej únie

               C 381/59

         Uznesenie Všeobecného súdu z 15. septembra 2015 – Cham a Bena Properties/Rada
   (Vec T-597/14) (1)

   (2015/C 381/78)
   Jazyk konania: francúzština
   Predseda siedmej komory nariadil výmaz veci.

      (1)  Ú. v. EÚ C 372, 20.10.2014.


title: Vec T-286/14: Uznesenie Všeobecného súdu z 22. mája 2015 – Röchling Oertl Kunststofftechnik/Komisia („Štátna pomoc — Opatrenia, ktoré prijalo Nemecko v prospech elektrickej energie z obnoviteľných zdrojov a energeticky náročných podnikov — Rozhodnutie o začatí konania podľa článku 108 ods. 2 ZFEÚ — Prijatie konečného rozhodnutia po podaní žaloby — Zastavenie konania“)

text:
               27.7.2015

               SK

               Úradný vestník Európskej únie

               C 245/19

         Uznesenie Všeobecného súdu z 22. mája 2015 – Röchling Oertl Kunststofftechnik/Komisia
   (Vec T-286/14) (1)

   ((„Štátna pomoc - Opatrenia, ktoré prijalo Nemecko v prospech elektrickej energie z obnoviteľných zdrojov a energeticky náročných podnikov - Rozhodnutie o začatí konania podľa článku 108 ods. 2 ZFEÚ - Prijatie konečného rozhodnutia po podaní žaloby - Zastavenie konania“))
   (2015/C 245/22)
   Jazyk konania: nemčina

      Účastníci konania

      Žalobkyňa: Röchling Oertl Kunststofftechnik GmbH (Brensbach, Nemecko) (v zastúpení: T. Volz, B. Wißmann, M. Püstow, M. Ringel, C. Oehme a T. Wielsch, avocats)

      Žalovaná: Európska komisia (v zastúpení: T. Maxian Rusche a R. Sauer, splnomocnení zástupcovia, za právnej pomoci A. Luke a C. Maurer, avocats)

      Predmet veci

   Návrh na čiastočné zrušenie rozhodnutia Komisie C(2013) 4424 final z 18. decembra 2013 o začatí konania podľa článku 108 ods. 2 ZFEÚ vo veci opatrení, ktoré prijala Spolková republika Nemecko v prospech elektrickej energie z obnoviteľných zdrojov a veľkých odberateľov energie [štátna pomoc SA.33995 (2013/C) (ex 2013/NN)]

      Výrok

               1.

               Konanie sa zastavuje.

               2.

               Konanie o návrhu na vstup vedľajšieho účastníka do konania, ktorý podal Dozorný úrad EZVO, sa zastavuje.

               3.

               Röchling Oertl Kunststofftechnik GmbH znáša vlastné trovy konania a je povinná nahradiť trovy konania Európskej komisie vrátane trov súvisiacich s predbežným opatrením.

               4.

               Dozorný úrad EZVO znáša vlastné trovy konania.

      (1)  Ú. v. EÚ C 223, 14.7.2014.


title: Vec C-339/14: Návrh na začatie prejudiciálneho konania, ktorý podal Oberlandesgericht Nürnberg (Nemecko) 14. júla 2014 – trestné konanie proti Andreasovi Wittmannovi

text:
               20.10.2014

               SK

               Úradný vestník Európskej únie

               C 372/2

         Návrh na začatie prejudiciálneho konania, ktorý podal Oberlandesgericht Nürnberg (Nemecko) 14. júla 2014 – trestné konanie proti Andreasovi Wittmannovi
   (Vec C-339/14)
   2014/C 372/03
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Oberlandesgericht Nürnberg

      Účastníci trestného konania pred vnútroštátnym súdom

   Andreas Wittmann

      Ďalší účastník konania: Generalstaatsanwaltschaft Nürnberg

      Prejudiciálna otázka

   Má sa článok 11 ods. 4 smernice Európskeho parlamentu a Rady 2006/126/ES (1) vykladať v tom zmysle, že odobratiu vodičského preukazu sa rovná situácia, keď vodičovi vozidla nebol odobratý vodičský preukaz iba z dôvodu, že mu bol odobratý už skôr, a teda nemá vodičské oprávnenie, a keď je zároveň nariadené, že tejto osobe počas určitej doby nesmie byť v nijakom prípade vydaný nový vodičský preukaz?

      (1)  Smernica Európskeho parlamentu a Rady 2006/126/ES z 20. decembra 2006 o vodičských preukazoch , Ú. v. EÚ L 403, s. 18.


title: Spojené veci C-267/10 a C-268/10: Uznesenie Súdneho dvora (piata komora) z  23. mája 2011 (návrhy na začatie prejudiciálneho konania, ktoré podal Tribunal de priemière instance de Namur — Belgicko) — André Rossius (C-267/10), Marc Collard (C-268/10)/Belgické kráľovstvo — federálne ministerstvo financií (Článok 6 ods. 1 ZEÚ — Článok 35 Charty základných práv Európskej únie — Držba a predaj tabaku určeného na fajčenie — Vnútroštátne ustanovenia umožňujúce výber spotrebných daní z tabakových výrobkov — Zjavný nedostatok právomoci Súdneho dvora)

text:
               6.8.2011

               SK

               Úradný vestník Európskej únie

               C 232/10

         Uznesenie Súdneho dvora (piata komora) z 23. mája 2011 (návrhy na začatie prejudiciálneho konania, ktoré podal Tribunal de priemière instance de Namur — Belgicko) — André Rossius (C-267/10), Marc Collard (C-268/10)/Belgické kráľovstvo — federálne ministerstvo financií
   (Spojené veci C-267/10 a C-268/10) (1)

   (Článok 6 ods. 1 ZEÚ - Článok 35 Charty základných práv Európskej únie - Držba a predaj tabaku určeného na fajčenie - Vnútroštátne ustanovenia umožňujúce výber spotrebných daní z tabakových výrobkov - Zjavný nedostatok právomoci Súdneho dvora)
   2011/C 232/17
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Tribunal de priemière instance de Namur

      Účastníci konania

      Žalobcovia: André Rossius (C-267/10), Marc Collard (C-268/10)

      Žalovaný: Belgické kráľovstvo — federálne ministerstvo financií

      Vedľajší účastník konania: Belgické kráľovstvo — federálne ministerstvo obrany

      Predmet veci

   Návrhy na začatie prejudiciálneho konania — Tribunal de première instance de Namur — Výklad článku 6 ods. 1 prvého pododseku ZEÚ a článku 35 Charty základných práv Európskej únie — Súlad cieľa ochrany ľudského zdravia s vnútroštátnou právnou úpravou, ktorá umožňuje výrobu, dovoz, propagáciu a predaj tabakových výrobkov určených na fajčenie a uznaných ako výrobky, ktoré sú veľmi škodlivé pre zdravie — Platnosť vnútroštátnych ustanovení, ktoré umožňujú výber spotrebných daní z tabakových výrobkov, z hľadiska vyššie uvedených noriem

      Výrok

   Súdny dvor Európskej únie zjavne nemá právomoc odpovedať na otázky položené Tribunal de première instance de Namur (Belgicko) v rozhodnutí z 24. marca 2010.

      (1)  Ú. v. EÚ C 221, 14.8.2010.


title: Vec T-178/10: Žaloba podaná 21. apríla 2010 — Španielsko/Komisia

text:
               19.6.2010

               SK

               Úradný vestník Európskej únie

               C 161/52

      Žaloba podaná 21. apríla 2010 — Španielsko/Komisia
      (Vec T-178/10)
      (2010/C 161/82)
      Jazyk konania: španielčina

         Účastníci konania

         Žalobca: Španielske kráľovstvo (v zastúpení: N. Díaz Abad)

         Žalovaná: Európska komisia

         Návrhy žalobcu

                  —

                  zrušiť rozhodnutie Európskej komisie z 22. februára 2010, ktorým bolo povolené prerušenie spracovávania žiadostí o priebežné platby, ktoré podalo Španielsko v období od 17. novembra 2009 do 30. decembra 2009 a subsidiárne čiastočne zrušiť toto rozhodnutie, pokiaľ ide o nasledujúce žiadosti o priebežné platby:

                              —

                              2007ES161PO008 Andalúzia

                              94 370 752,75 eura

                              —

                              2007ES161PO008 Andalúzia

                              479 712 483,22 eura

                              —

                              2007ES162PO001 Kantábria

                              4 697 332,79 eura

                              —

                              2007ES162PO006 Katalánsko

                              15 392 569,98 eura

                              —

                              2007ES162PO008 Aragónsko

                              12 451 358,48 eura

                  —

                  priznať nárok na úroky voči Komisii z titulu omeškania so skutočnými platbami vyplývajúcimi zo žiadostí o priebežné platby a neoprávnene pozastavenými,

                  —

                  zaviazať žalovanú na náhradu trov konania.

         Žalobné dôvody a hlavné tvrdenia

      Predmetná žalobe smeruje proti rozhodnutiu žalovanej prerušiť lehotu pre platbu v súvislosti s niektorými žiadosťami o priebežné platby, ktoré podalo Španielsko v období od 17. novembra 2009 do 30. decembra 2009. Toto prerušenie sa týka dvadsiatich žiadostí o priebežné platby v celkovej sume 1 890 708 859,51 eura.
      Žalobca uvádza nasledujúce žalobné dôvody:

                  —

                  Porušenie článku 91 ods. 1 písm. a) nariadenia č. 1083/2006 (1), keďže Komisia napadnutým rozhodnutím prerušila lehotu pre platbu v súvislosti s niektorými žiadosťami Španielska o priebežné platby napriek tomu, že neexistovala správa vnútroštátneho kontrolného orgánu alebo kontrolného orgánu Spoločenstva obsahujúca dôkaz o závažných nedostatkoch vo fungovaní systémov riadenia a kontroly.

                  —

                  Porušenie stratégií kontroly, ktoré Komisia sama prijala, keďže lehoty pre platbu uvedených priebežných platieb prerušila s odôvodnením, že chýbajúce kontroly systémov sú v značnom omeškaní s realizáciou stratégií, hoci podľa týchto stratégii mohlo Španielske kráľovstvo predložiť dokumenty týkajúce sa kontroly systémov do 30. júna 2010.

                  —

                  Porušenie zásady právnej istoty, keďže v napadnutom rozhodnutí bola od Španielskeho kráľovstva požadovaná kontrola systémov v skoršom termíne ako bol termín dohodnutý s Komisiou v časovom pláne, pričom túto skutočnosť španielske orgány nemohli predvídať.

                  —

                  Porušenie zásady legitímnej dôvery, keďže španielske orgány postupovali vždy podľa časových plánov kontroly, ktoré Komisia schválila spoločne so stratégiami, a tieto časové plány boli dodržané bez toho, aby Komisia dala niekedy najavo, že to predstavuje nejaké nedostatky vo fungovaní systémov riadenia a kontroly.

                  —

                  Porušenie zásady proporcionality, keďže opatrenie prijaté Komisiou je neprimerané, odporuje účinnému rozpočtovému hospodáreniu a existujú iné menej obmedzujúce právne nástroje na dosiahnutie rovnakého cieľa.

            Subsidiárne žalobca navrhuje čiastočne zrušiť napadnuté rozhodnutie z dôvodu porušenia článku 87 ods. 2 nariadenia č. 1083/2006, keďže počas dvoch mesiacov od zaevidovania príslušných žiadostí o platbu nebola platba uhradená.
      Napokon Španielske kráľovstvo žiada od Komisie úroky z omeškania podľa článku 87 ods. 2 nariadenia č. 1083/2006, článku 83 nariadenia č. 1605/2002 (2) a článku 106 ods. 5 nariadenia Komisie č. 2342/2002 (3).

         (1)  Nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (Ú. v. EÚ L 210, s. 25).

         (2)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 25, s. 43; Mim. vyd. 01/004, s. 74).

         (3)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, s. 1; Mim. vyd. 01/004, s. 145).


title: Vec C-133/17: Návrh na začatie prejudiciálneho konania, ktorý podal Curtea de Apel Cluj (Rumunsko) 14. marca 2017 – Dănuț Podilă a i./Societatea Națională de Transport Feroviar de Călători „CFR Călători“ SA București

text:
               26.6.2017

               SK

               Úradný vestník Európskej únie

               C 202/9

         Návrh na začatie prejudiciálneho konania, ktorý podal Curtea de Apel Cluj (Rumunsko) 14. marca 2017 – Dănuț Podilă a i./Societatea Națională de Transport Feroviar de Călători „CFR Călători“ SA București
   (Vec C-133/17)
   (2017/C 202/14)
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Curtea de Apel Cluj

      Účastníci konania pred vnútroštátnym súdom

      Odvolatelia: Dănuț Podilă a i.

      Odporkyňa v odvolacom konaní: Societatea Națională de Transport Feroviar de Călători „CFR Călători“ SA București

      Prejudiciálne otázky

               1.

               Majú sa článok 114 ods. 3 ZFEÚ, článok 151 ZFEÚ a článok 153 ZFEÚ, ako aj ustanovenia rámcovej smernice 89/391/EHS (1) a neskôr prijatých osobitných smerníc vykladať tak, že bránia členskému štátu Európskej únie, aby stanovil lehoty a postupy, ktorými sa obmedzuje prístup k spravodlivosti, pokiaľ ide o klasifikáciu pracovísk ako pracovísk s osobitnými alebo špeciálnymi podmienkami, s tým dôsledkom, že zamestnancom sa odoprie právo na zabezpečenie bezpečnosti a ochrany zdravia pri práci, ktoré vyplýva z overenia vyššie uvedených podmienok, v súlade s vnútroštátnymi ustanoveniami uvedenými v návrhu na začatie prejudiciálneho konania?

               2.

               Bráni článok 9 písm. a) smernice 89/391/EHS vnútroštátnym právnym predpisom, ktoré nepostihujú nečinnosť zamestnávateľa, ktorý nezabezpečil vypracovanie hodnotenia rizík pre bezpečnosť a ochranu zdravia pri práci?

      (1)  Smernica Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (Ú. v. ES L 183, 1989, s. 1; Mim. vyd. 05/001, s. 349).


title: Vec T-380/05: Žaloba podaná  10. októbra 2005  – Buendía Sierra/Komisia

text:
               14.1.2006

               SK

               Úradný vestník Európskej únie

               C 10/24

         Žaloba podaná 10. októbra 2005 – Buendía Sierra/Komisia
   (Vec T-380/05)
   (2006/C 10/47)
   Jazyk konania: francúzština
   Účastníci konania

      Žalobca: José Luis Buendía Sierra (Brusel, Belgicko) (v zastúpení: M. van der Woude, V. Landes, advokáti)

      Žalovaná: Komisia Európskych spoločenstiev
   Návrhy žalobcu

               —

               zrušiť rozhodnutie generálneho riaditeľa právneho servisu, ktorým sa mu pri povyšovaní za rok 2004 pridelili iba štyri prednostné body generálneho riaditeľstva, ktoré bolo rozhodnutím menovacieho orgánu (MO) týkajúcim sa zamietnutia žiadosti o odstránenie tvrdosti potvrdené a stalo sa konečným,

               —

               zrušiť rozhodnutie MO, ktorým sa mu pri povyšovaní za rok 2004 nepridelil žiaden osobitný prednostný bod „Výboru pre povyšovanie za prácu vykonanú v záujme inštitúcie“,

               —

               zrušiť rozhodnutie MO, ktorým sa mu pridelilo celkovo 20 bodov pri povyšovaní za rok 2004 a celkovo 40 bodov na účely povýšenia do triedy A4 v rámci tohto povyšovania, zoznam zásluh úradníkov triedy A5 pri povyšovaní za rok 2004, zoznam úradníkov povýšených do triedy A4 pri povyšovaní za rok 2004 a v každom prípade rozhodnutie o jeho nezapísaní do uvedených zoznamov,

               —

               zrušiť v prípade potreby rozhodnutie o zamietnutí sťažnosti,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobca na podporu svojej žaloby uvádza obdobné žalobné dôvody, ako sú žalobné dôvody, ktoré uvádzal v rámci veci T-311/04 (1), začatej takisto na jeho návrh.

      (1)  Ú. v. EÚ C 262, 23.10.2004, s. 44.


title: Vec T-305/14: Uznesenie Všeobecného súdu z 22. mája 2015 – Vestolit/Komisia („Štátna pomoc — Opatrenia, ktoré prijalo Nemecko v prospech elektrickej energie z obnoviteľných zdrojov a energeticky náročných podnikov — Rozhodnutie o začatí konania podľa článku 108 ods. 2 ZFEÚ — Prijatie konečného rozhodnutia po podaní žaloby — Zastavenie konania“)

text:
               27.7.2015

               SK

               Úradný vestník Európskej únie

               C 245/27

         Uznesenie Všeobecného súdu z 22. mája 2015 – Vestolit/Komisia
   (Vec T-305/14) (1)

   ((„Štátna pomoc - Opatrenia, ktoré prijalo Nemecko v prospech elektrickej energie z obnoviteľných zdrojov a energeticky náročných podnikov - Rozhodnutie o začatí konania podľa článku 108 ods. 2 ZFEÚ - Prijatie konečného rozhodnutia po podaní žaloby - Zastavenie konania“))
   (2015/C 245/33)
   Jazyk konania: nemčina

      Účastníci konania

      Žalobkyňa: Vestolit GmbH (Marl, Nemecko) (v zastúpení: D. Greinacher, J. Martin a B. Scholtka, avocats)

      Žalovaná: Európska komisia (v zastúpení: T. Maxian Rusche a R. Sauer, splnomocnení zástupcovia, za právnej pomoci C. von Donat a G. Quardt, avocats)

      Predmet veci

   Návrh na čiastočné zrušenie rozhodnutia Komisie C(2013) 4424 final z 18. decembra 2013 o začatí konania podľa článku 108 ods. 2 ZFEÚ vo veci opatrení, ktoré prijala Spolková republika Nemecko v prospech elektrickej energie z obnoviteľných zdrojov a veľkých odberateľov energie [štátna pomoc SA.33995 (2013/C) (ex 2013/NN)]

      Výrok

               1.

               Konanie sa zastavuje.

               2.

               Konanie o návrhu na vstup vedľajšieho účastníka do konania, ktorý podal Dozorný úrad EZVO, sa zastavuje.

               3.

               Vestolit GmbH znáša vlastné trovy konania a je povinný nahradiť trovy konania Európskej komisie.

               4.

               Dozorný úrad EZVO znáša vlastné trovy konania.

      (1)  Ú. v. EÚ C 223, 14.7.2014.


title: Vec C-86/07: Žaloba podaná 15. februára 2007 – Komisia Európskych spoločenstiev/Talianska republika

text:
               14.4.2007

               SK

               Úradný vestník Európskej únie

               C 82/24

         Žaloba podaná 15. februára 2007 – Komisia Európskych spoločenstiev/Talianska republika
   (Vec C-86/07)
   (2007/C 82/45)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: M. Condou-Durande a E. De Persio, splnomocnení zástupcovia)

      Žalovaná: Talianska republika
   Návrhy žalobkyne

               —

               určiť, že Talianska republika tým, že neprijala opatrenia, iné právne predpisy a správne opatrenia potrebné na dosiahnutie súladu so smernicou Rady 2003/110/ES (1) z 25. novembra 2003 o pomoci v prípadoch tranzitu na účely leteckého odsunu, alebo v každom prípade tým, že o nich neinformovala Komisiu, si nesplnila povinnosti, ktoré jej vyplývajú z tejto smernice,

               —

               zaviazať Taliansku republiku na náhradu trov konania.

         Žalobné dôvody a hlavné tvrdenia
   Lehota na prebratie smernice 2003/110/ES uplynula 5. decembra 2005.

      (1)  Ú. v. EÚ L 321, s. 26; Mim. vyd. 19/006, s. 233.


title: Vec C-256/12: Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 24. mája 2012 — Telecom Italia SpA/Autorità per le Garanzie nelle Comunicazioni, Presidenza del Consiglio dei Ministri

text:
               21.7.2012

               SK

               Úradný vestník Európskej únie

               C 217/12

         Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 24. mája 2012 — Telecom Italia SpA/Autorità per le Garanzie nelle Comunicazioni, Presidenza del Consiglio dei Ministri
   (Vec C-256/12)
   2012/C 217/27
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per il Lazio

      Účastníci konania pred vnútroštátnym súdom

      Žalobkyňa: Telecom Italia SpA

      Žalovaní: Autorità per le Garanzie nelle Comunicazioni, Presidenza del Consiglio dei Ministri

      Prejudiciálna otázka

   Majú sa ustanovenia práva Únie platné v danom odvetví a najmä ustanovenia smernice 2002/20/ES (1) vykladať v tom zmysle, že bránia uvedenej vnútroštátnej právnej úprave, najmä zákonu č. 266 z roku 2005, a to najmä vzhľadom na spôsob jej konkrétneho uplatňovania v regulačnej oblasti?

      (1)  Smernica Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica o povolení) (Ú. v. ES L 108, s. 21; Mim. vyd. 13/029, s. 337).


title: Vec T-444/13 P: Rozsudok Všeobecného súdu z  10. októbra 2014 – EMA/BU ( „Odvolanie — Verejná služba — Dočasní zamestnanci — Zmluva n adobu určitú — Rozhodnutie o nepredĺžení — Právomoc Súdu pre verejnú službu — Článok 8 prvý odsek PZOZ — Povinnosť starostlivosti“ )

text:
               24.11.2014

               SK

               Úradný vestník Európskej únie

               C 421/39

         Rozsudok Všeobecného súdu z 10. októbra 2014 – EMA/BU
   (Vec T-444/13 P) (1)

   ((„Odvolanie - Verejná služba - Dočasní zamestnanci - Zmluva n adobu určitú - Rozhodnutie o nepredĺžení - Právomoc Súdu pre verejnú službu - Článok 8 prvý odsek PZOZ - Povinnosť starostlivosti“))
   2014/C 421/53
   Jazyk konania: francúzština

      Účastníci konania

      Odvolateľka: Európska agentúra pre lieky (EMA) (v zastúpení: T. Jabłoński a N. Rampal Olmedo, splnomocnení zástupcovia, za právnej pomoci D. Waelbroeck a A. Duron, avocats)

      Ďalší účastník konania: BU (Londýn, Spojené kráľovstvo) (v zastúpení: S. Orlandi, avocat

      Predmet veci

   Odvolanie podané proti rozsudku Súdu pre verejnú službu Európskej únie (tretia komora) z 26. júna 2013, BU/EMA (F-135/11, F-51/12 a F-110/12, Zb. VS, EU:F:2013:93), ktorým sa navrhovalo zrušenie tohto rozsudku

      Výrok rozsudku

               1.

               Odvolanie sa zamieta.

               2.

               Európska agentúra pre lieky (EMA) znáša svoje vlastné trovy konania a je povinná nahradiť trovy konania BU v rámci tohto konania.

      (1)  Ú. v. EÚ C 325, 9.11.2013.


title: Vec F-46/09: Rozsudok Súdu pre verejnú službu (prvá komora) z  5. júla 2011 — V/Parlament (Verejná služba — Zmluvný zamestnanec — Podmienky prijatia do zamestnania — Fyzická spôsobilosť — Vstupná lekárska prehliadka — Ochrana fyzických osôb pri spracovaní osobných údajov — Lekárske tajomstvo — Presun lekárskych údajov medzi inštitúciami — Právo na ochranu súkromia)

text:
               24.9.2011

               SK

               Úradný vestník Európskej únie

               C 282/50

         Rozsudok Súdu pre verejnú službu (prvá komora) z 5. júla 2011 — V/Parlament
   (Vec F-46/09) (1)

   (Verejná služba - Zmluvný zamestnanec - Podmienky prijatia do zamestnania - Fyzická spôsobilosť - Vstupná lekárska prehliadka - Ochrana fyzických osôb pri spracovaní osobných údajov - Lekárske tajomstvo - Presun lekárskych údajov medzi inštitúciami - Právo na ochranu súkromia)
   2011/C 282/92
   Jazyk konania: francúzština

      Účastníci konania

      Žalobca: V (Brusel, Belgicko) (v zastúpení: É. Boigelot a S. Woog, advokáti)

      Žalovaný: Európsky parlament (v zastúpení: K. Zejdová a S. Seyr, splnomocnení zástupcovia)
   Vedľajší účastník konania na podporu žalobcu: Európsky dozorný úradník pre ochranu údajov (v zastúpení: M. V. Pérez Asinari a H. Kranenborg, splnomocnení zástupcovia)

      Predmet veci

   Jednak návrh na zrušenie lekárskeho posudku o fyzickej nespôsobilosti z 18. decembra 2008 a jednak návrh na zrušenie odvolania ponuky pracovného miesta, ktorá bola predtým predložená žalobcovi

      Výrok rozsudku

               1.

               Rozhodnutie z 19. decembra 2008, ktorým Európsky parlament odvolal ponuku pracovného miesta, ktorú predložil V, sa zrušuje.

               2.

               Európsky parlament je povinný uhradiť V sumu 25 000 eur.

               3.

               V zostávajúcej časti sa žaloba zamieta.

               4.

               Európsky parlament znáša okrem svojich vlastných trov konania aj trovy konania žalobcu.

               5.

               Vedľajší účastník konania Európsky dozorný úradník pre ochranu údajov znáša vlastné trovy konania.

      (1)  Ú. v. EÚ C 11, 16.1.2010, s. 40.


title: Výmaz veci C-163/05

text:
               11.3.2006

               SK

               Úradný vestník Európskej únie

               C 60/33

         Výmaz veci C-163/05 (1)

   (2006/C 60/72)

      (Jazyk konania: portugalčina)

   Uznesením z 10. novembra 2005 predseda Súdneho dvora Európskych spoločenstiev nariadil výmaz veci C-163/05: Komisia Európskych spoločenstiev proti Portugalskej republike.

      (1)  Ú. v. EÚ C 132, 28.5.2005.


title: Vec T-360/04: Žaloba podaná dňa 2. septembra 2004: FG Marine S.A. proti Komisii Európskych spoločenstiev

text:
               23.10.2004

               SK

               Úradný vestník Európskej únie

               C 262/59

         Žaloba podaná dňa 2. septembra 2004: FG Marine S.A. proti Komisii Európskych spoločenstiev
   (Vec T-360/04)
   (2004/C 262/108)
   Jazyk konania: francúzština
   FG Marine S.A., so sídlom v Roissy (Francúzsko), v zastúpení: Marie-Aline Michel, advokát, ktorý si zvolil adresu na doručovanie v Luxemburgu, podal dňa 2. septembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zaviazal Komisiu, ktorej vznikla mimozmluvná zodpovednosť tým, že prijala rozhodnutie 2000/513/ES z 8. septembra 1999 o vrátení pomoci, ktorú poskytlo Francúzsko spoločnosti Stardust Marine (Ú. v. ES L 206, s. 6), nahradiť žalobcovi škodu a stanoviť, že náhrada škody, na ktorú má žalobca právoplatný nárok, nemôže byť nižšia ako 200 000 000 francúzskych frankov (30 489 803,44 eur); zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Žalujúca spoločnosť v tejto veci, väčšinový akcionár spoločnosti Stardust Marine, sa domáha, aby bola uznaná mimozmluvná zodpovednosť Spoločenstva za škodu, ktorú táto spoločnosť utrpela v dôsledku rozhodnutia Komisie z 8. septembra 1999, ktoré prehlásilo zvýšenie imania, kontokorentné úverovanie a kapitálovú reštrukturalizáciu, ktoré uskutočnila v rámci Stardust Marine spoločnosť Consortium de Réalisation (CDRE) v rámci rozvrhu vyrovnania s Crédit Lyonnais, za nezlučiteľné so spoločným trhom a nariadilo ich vrátenie.
   Povinnosť vrátenia, stanovená vo vyššie uvedenom rozhodnutí, je údajne príčinou vyhlásenia konkurzu na Stardust Marine, ktoré spôsobilo, že žalobca nemohol mať úžitok z reštrukturalizácie, ktorú uskutočnil.
   Na podporu svojich nárokov FG Marine uvádza, že rozhodnutie, ktoré je predmetom tohto konania, a ktoré bolo zrušené rozsudkom Súdneho dvora zo 16. mája 2002 vo veci C-482/99, Francúzska republika/Komisia (1), porušilo zásadu súkromného investora. Okrem toho, Komisia pri prijímaní tohto rozhodnutia nevzala do úvahy časové súvislosti a nepovažovala Crédit Lyonnais a jej dcérske spoločnosti za akcionárov Stardust Marine, ale za jej banky. Predmetné rozhodnutie taktiež vôbec nevzalo do úvahy možnosť prípadného vyrovnania Stardust Marine.

      (1)  Zbierka 2002; s. I-4397.